
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1060 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αμοιβής των στατιστικών οργάνων της 
έρευνας Διάρθρωσης Γεωργικών και Κτηνοτρο- 
φικών Εκμεταλλεύσεων, έτους 2005, για το οικο¬ 
νομικό έτος 2006. 1 

Καθορισμός του Περιεχομένου Σπουδών Τμημάτων 

του Τ.Ε.Ι. Καλαμάτας. 2 

Καθορισμός του Περιεχομένου Σπουδών Τμημάτων 

των Τ.Ε.Ι. Πάτρας, Ηπείρου και Μεσολογγίου. 3 

Έγκριση Προγράμματος Μεταπτυχιακών Σπουδών 
του Τμήματος Δασολογίας και Διαχείρισης Περι¬ 
βάλλοντος και Φυσικών Πόρων του Δημοκρίτειου 
Πανεπιστημίου Θράκης με τίτλο «Αειφορική Δια¬ 
χείριση Περιβάλλοντος και Φυσικών Πόρων». 4 


Αντικατάσταση υπ’ αριθμ. Β1/810 (ΦΕΚ 866 τ.Β'/ 
26.11.1993) υπουργικής απόφασης που αφορά στο 
Πρόγραμμα Μεταπτυχιακών Σπουδών του Τμήμα- 
τος Φιλοσοφίας και Παιδαγωγικής (Τομέα Φιλο¬ 
σοφίας) του Αριστοτέλειου Πανεπιστημίου Θεσ¬ 
σαλονίκης - Παράταση λειτουργίας του ανωτέρω 

Π.Μ.Σ. 5 

Αντικατάσταση της υπ’ αριθμ. 71335,132295/Β7 (ΦΕΚ 
192 τ.Β'/20.2.2003) υπουργικής απόφασης που αφο¬ 
ρά στο Πρόγραμμα Μεταπτυχιακών Σπουδών του 
Τμήματος Φιλοσοφίας και Παιδαγωγικής (Τομέα 
Παιδαγωγικής) του Αριστοτέλειου Πανεπιστημίου 
Θεσσαλονίκης - Παράταση λειτουργίας του ανω¬ 
τέρω Π.Μ.Σ. 6 

Τροποποίηση της υπ’ αριθμ. Β7/364 (ΦΕΚ 942 τ.Β'/ 
2.9.1998) υπουργικής απόφασης που αφορά στο 
Πρόγραμμα Μεταπτυχιακών Σπουδών στις Επι¬ 
στήμες της Αγωγής του Παιδαγωγικού Τμήματος 
Δημοτικής Εκπαίδευσης του Αριστοτέλειου Πα¬ 
νεπιστημίου Θεσσαλονίκης - Παράταση λειτουρ¬ 
γίας του Π.Μ.Σ. 7 

Τροποποίηση της υπ’ αριθμ. Β7/386 (ΦΕΚ 1191 τ.Β'/ 
27.9.2000) υπουργικής απόφασης που αφορά στην 
αντικατάσταση του Προγράμματος Μεταπτυχια¬ 
κών Σπουδών στη Γαλλική Λογοτεχνία του Τμή- 
ματος Γαλλικής Γλώσσας και Φιλολογίας του Αρι- 

στοτέλειου Πανεπιστημίου Θεσσαλονίκης. 8 

Τροποποίηση Συγκρότησης Τεχνικής Ομάδας Διοί- 
κησης'Εργου για την παρακολούθηση του Σχεδί¬ 
ου Δράσης που αφορά τη θέσπιση του νέου θε¬ 
σμικού πλαισίου για την εφαρμογή των πολιτικών 
ενίσχυσης της γυναικείας απασχολησιμότητας. 9 


4 Αυγούστου 2006 

ΑΠΟΦΑΣΕΙ Σ 

Αριθμ. 8284 /Γ2-1460 (1) 

Καθορισμός αμοιβής των στατιστικών οργάνων της 
έρευνας Διάρθρωσης Γεωργικών και Κτηνοτροφι- 
κών Εκμεταλλεύσεων, έτους 2005, για το οικονομι¬ 
κό έτος 2006. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του ν.δ. 3627/1956 «περί Οργανώσεως της ΕΣΥΕ» 
και των π.δ. 1143/1980, «περί Οργανισμού της ΕΣΥΕ» και 
226/2000 «Οργανισμός της ΓΓ ΕΣΥΕ», 
β. του π.δ. 81/21.3.2002 (ΦΕΚ 57/τ.Α'/21.3.2002) με θέμα 
«Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών», 
γ. του άρθρου 90 του π.δ. 63/2005 με θέμα «Κώδικα 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ.98/τ.Α'/22.4.2005), 
δ. των άρθρων 9 και 10 του ν. 2392/1996 «πρόσβαση 
της Γενικής Γραμματείας Εθνικής Στατιστικής Υπηρε¬ 
σίας της Ελλάδος (ΓΓ ΕΣΥΕ) σε διοικητικές πηγές και 
διοικητικά αρχεία, Επιτροπή Στατιστικού Απορρήτου, 
ρύθμιση θεμάτων διενέργειας απογραφών και στατιστι¬ 
κών εργασιών, καθώς και θεμάτων της ΓΓ ΕΣΥΕ», 
ε. του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», 

στ. του άρθρου 40 του ν. 849/1978 «περί παροχής 
κινήτρων δια την ενίσχυσιν της περιφερειακής και οικο¬ 
νομικής ανάπτυξης της Χώρας», όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις. 

ζ. του άρθρου 7 της κοινής απόφασης του Πρωθυ¬ 
πουργού και του Υπουργού Οικονομίας και Οικονομικών 
υπ’ αριθμ. 37930/ΔΙΟΕ 1264/14.10.2005 «περί του καθορι¬ 
σμού αρμοδιοτήτων των Υφυπουργών Οικονομίας και 
Οικονομικών» (ΦΕΚ Β 1432). 

2. Τον Κανονισμό (ΕΚ) υπ’ αριθμ. 571/88/29.2.1988 του 
Συμβουλίου για τη διοργάνωση κοινοτικών ερευνών σχε¬ 
τικά με τη διάρθρωση των γεωργικών εκμεταλλεύσεων 
(ΕΕ, 1-56/2.3.88, σελ.1), όπως τροποποιήθηκε από τον Κα¬ 
νονισμό (ΕΚ) υπ’ αριθμ. 2467/96/17.12.1996 (ί-335/24.12.1996) 
και τον Κανονισμό (ΕΚ) υπ’ αριθμ. 143/2002/24.1.2002 (ΕΕ, 

1-24/26.1.2002, σελ.16) και 1435/2004 (1.-268/16.8.2004) για 
τη διοργάνωση Κοινοτικών Ερευνών Διάρθρωσης το 
2003, 2005, 2007. 

3. Την υπ’ αριθμ. 11994/Γ2-2213/31.10.2005 απόφαση 
και θέμα: «Ανάθεση, έγκριση, προκήρυξη, εκτέλεση και 
κατανομή των δαπανών διενέργειας της στατιστικής 
έρευνας Διάρθρωσης Γεωργικών και Κτηνοτροφικών 
Εκμεταλλεύσεων έτους 2005, καθώς και έγκριση χρη¬ 
σιμοποίησης στατιστικών οργάνων». 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους εξακοσίων τριάντα πέ¬ 
ντε χιλιάδων τριακοσίων εξήντα τεσσάρων (635.364,00) 
ευρώ για το οικονομικό έτος 2006, η οποία θα βαρύνει 
τον Ειδ. Φορέα 23-750 (ΚΑΕ 5254 και 5354) του τακτικού 
προϋπολογισμού της ΓΓ ΕΣΥΕ. Η ανωτέρω δαπάνη δεν 
είναι νέα, διότι έχει προβλεφθεί στην απόφαση ανάθε¬ 
σης και προκήρυξης της εν λόγω έρευνας. 

Αναλυτικά, η δαπάνη θα βαρύνει: 

Τον ΚΑΕ 5254 «Κάθε είδους δαπάνες για τη διεξα¬ 
γωγή γεωργικών και κτηνοτροφικών ερευνών από τη 
Γ.Γ.ΕΣΥΕ» (Ειδικός Φορέας 23-750) με το ποσό των δι- 
ακοσίων σαράντα δύο χιλιάδων εννιακοσίων εξήντα 
τεσσάρων (242.964,00) ευρώ, και 

Τον ΚΑΕ 5354 με το ποσό των τριακοσίων ενενήντα 
δύο χιλιάδων τετρακοσίων (392.400,00) ευρώ, αποφα¬ 
σίζουμε: 

1. Καθορίζουμε τις δαπάνες των οργάνων της έρευνας 
Διάρθρωσης Γεωργικών και Κτηνοτροφικών Εκμεταλ¬ 
λεύσεων, έτους 2005, για το οικονομικό έτος 2006, ως 
ακολούθως: 

1.1 Τέσσερα ευρώ (€ 4,00) αμοιβή για την ορθή εισα¬ 
γωγή και το μηχανογραφικό έλεγχο εκάστου ερωτη¬ 
ματολογίου της έρευνας, που αντιστοιχεί σε ενεργή 
εκμετάλλευση και μέχρι πενήντα πέντε χιλιάδες ερω¬ 
τηματολόγια. 

(συνολική δαπάνη 4,00 ευρώ X 55.000 ερωτηματολόγια 
=220.000,00 ευρώ) 

1.2 Πενήντα λεπτά (€ 0,50) αμοιβή για την ορθή εισα¬ 
γωγή και το μηχανογραφικό έλεγχο εκάστου ερωτημα¬ 
τολογίου, που αντιστοιχεί σε μη ενεργή εκμετάλλευση 
για την ενημέρωση του μητρώου με τα στοιχεία του κα¬ 
τόχου και την κατάσταση λειτουργίας της εκμετάλλευ¬ 
σης και μέχρι είκοσι πέντε χιλιάδες ερωτηματολόγια. 

(συνολική δαπάνη 0,50 ευρώ X 25.000 ερωτηματολόγια 
= 12.500,00 ευρώ) 

1.3'Ενα ευρώ (€ 1,00) αμοιβή για τον ποιοτικό έλεγχο 
εκάστου ερωτηματολογίου, που αντιστοιχεί σε ενεργή 
εκμετάλλευση και μέχρι πενήντα πέντε χιλιάδες ερω¬ 
τηματολόγια. 

(συνολική δαπάνη 1,00 ευρώ X 55.000 ερωτηματολόγια 
= 55.000,00 ευρώ) 

1.4 Τρεις (3) εμπειρογνώμονες για την τεχνική υποστή¬ 
ριξη της επεξεργασίας της έρευνας, ως ακολούθως: 

α)Ένας (1) εμπειρογνώμονας που θα υποστηρίξει το 
πληροφοριακό σύστημα των εφαρμογών της έρευνας 
Διάρθρωσης και του Μητρώου Γεωργικών Εκμεταλλεύ¬ 
σεων για την αναδιάρθρωσή του, με στόχο τη βελτιστο¬ 
ποίηση και την πλήρη προσαρμογή του στις σύγχρονες 
τεχνολογίες και ειδικότερα σ’ αυτές που ήδη ενσω¬ 
ματώνει το ΟΠΣ της ΕΣΥΕ, με αμοιβή είκοσι χιλιάδες 
πεντακόσια ευρώ (20.500,00 ευρώ) 

(συνολική δαπάνη 20.500,00 ευρώ X 1 εμπειρογνώμο- 
νας= 20.500,00 ευρώ) 


β) Δύο (2) εμπειρογνώμονες που θα υποστηρίξουν 
τεχνικά τη μηχανογραφική επεξεργασία των ερωτημα¬ 
τολογίων της έρευνας και εξειδικευμένες εργασίες που 
αφορούν στη δευτερογενή επεξεργασία και ανάλυση 
των στατιστικών στοιχείων των γεωργικών ερευνών, με 
αμοιβή δέκα εννέα χιλιάδες επτακόσια ευρώ (19.700,00) 
έκαστος. 

(συνολική δαπάνη 19.700,00 ευρώ χ 2 εμπειρογνώμονες 
=39.400,00 ευρώ) 

το 30% της συνολικής αμοιβής θα καταβληθεί με την 
υποβολή μίας έκθεσης προόδου εργασιών της Α' φά¬ 
σης, ήτοι με τη δημιουργία της βάσης δεδομένων της 
έρευνας Διάρθρωσης, 

το 35% της συνολικής αμοιβής θα καταβληθεί με την 
υποβολή μίας έκθεσης προόδου εργασιών της Β' φά¬ 
σης, ήτοι με τη δημιουργία του αρχείου ΕυΐΌίαππ και 
τη διαβίβασή του στην ΕυωείαΙ, και 

το υπόλοιπο 35% με την ολοκλήρωση των εργασιών 
και την υποβολή της τελικής έκθεσης. 

2. Η απόφαση να έχει ισχύ από 1ης Μαρτίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουλίου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 67919/ Ε5 (2) 

Καθορισμός του Περιεχομένου Σπουδών Τμημάτων 
του Τ.Ε.Ι. Καλαμάτας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ. 1 του ν. 2916/2001 (Α' 114) «Διάρθρωση 
της ανώτατης εκπαίδευσης και ρύθμιση των θεμάτων 
του τεχνολογικού τομέα αυτής». 

β. Του άρθρ. 8 παρ. 5 του ν. 1404/1983 (Α' 173) όπως 
συμπληρώθηκε από το άρθρ.1 παρ. 4 του ν. 2621/1998 
(ΑΊ36). 

γ. Του άρθρ.25 παρ.1 του ν. 1404/1983 (ΑΊ73) και του 
άρθρ. 5 παρ.12 του ν. 2916/2001 (ΑΊ14), σε συνδυασμό 
με τις διατάξεις του άρθρου 1 του ν. 3404/2005 (Α'260) 
«Ρύθμιση θεμάτων του Πανεπιστημιακού και Τεχνολο¬ 
γικού Τομέα της Ανώτατης Εκπαίδευσης και λοιπές 
διατάξεις». 

δ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Τεχνολογίας Γεωργικών Προϊόντων (αριθμ. πρακτ. 
11/11.5.2004 Γενικής Συνέλευσης του Τμήματος). 

β. Διοίκησης Μονάδων Υγείας και Πρόνοιας αριθμ. 
πρακτ. 18/23.11.2005). 

γ. Τοπικής Αυτοδιοίκησης (αριθμ. πρακτ. 10/6.5.2004). 

δ. Τεχνολογίας Πληροφορικής και Τηλεπικοινωνιών 
του Παραρτήματος Σπάρτης (αριθμ. Πρακτ. 5/15.2.2006 
Συμβουλίου του Τ.Ε.Ι.). 

5. Τις γνωμοδοτήσεις του Συμβουλίου Ανώτατης 
Τεχνολογικής Εκπαίδευσης με τις από 3/16.3.2006 και 
4/20.6.2006 συνεδριάσεις του, καθορίζουμε: 

Το Περιεχόμενο Σπουδών των παρακάτω τμημάτων 
του Τ.Ε.Ι. Καλαμάτας: 

1. Τμήμα Τεχνολογίας Γεωργικών Προϊόντων. 

Το περιεχόμενο σπουδών του Τμήματος καλύπτει το 
γνωστικό αντικείμενο της τεχνογνωσίας και εφαρμογής 
της δραστηριότητας από τη συγκομιδή-συλλογή των 
γεωργικών προϊόντων φυτικής προέλευσης μέχρι και 
τη διάθεση τους στην αγορά ως νωπά ή μεταποιημένα 
τελικά προϊόντα ή πρώτες ύλες, αφού υποστούν τους 
αναγκαίους μετασυλλεκτικούς/μετασυγκομιστικούς χει¬ 
ρισμούς όπως: διαλογή, έλεγχο ποιότητας, τυποποίηση, 
συσκευασία, ψύξη, μεταποίηση και κάθε μορφής επεξερ¬ 
γασία και χειρισμοί που θα βελτιώνουν και θα διατηρούν 
την υψηλή ποιότητα των προϊόντων και θα επιμηκύνουν 
το χρόνο διατήρησής τους. 

Το Τμήμα έχει ως αποστολή να προάγει την ανά¬ 
πτυξη και τη μετάδοση γνώσεων στις τεχνολογίες 
χειρισμού και μεταποίησης των γεωργικών προϊόντων 
φυτικής προέλευσης με τη διδασκαλία τις εργαστη¬ 
ριακές ασκήσεις και την εφαρμοσμένη έρευνα και να 
παρέχει στους σπουδαστές τα απαραίτητα εφόδια 
που εξασφαλίζουν την άρτια εκπαίδευση τους για 
την επιστημονική και την επαγγελματική τους στα¬ 
διοδρομία. 

Μέχρι την ολοκλήρωση των σπουδών τους, οι πτυχιού- 
χοι του Τμήματος αποκτούν τις απαραίτητες επιστημο¬ 
νικές και τεχνολογικές γνώσεις και ικανότητες ώστε να 
μπορούν να δραστηριοποιούνται σε όλους τους τομείς 
του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε χώρους παραγωγής. 

Στα γνωστικά αντικείμενα του Τμήματος περιλαμβά¬ 
νονται μαθήματα: 

- Γ ενικής υποδομής και Δ.Ο.Ν.Α. (Διοίκησης-Οικονομί- 
ας-Νομοθεσίας-Ανθρωπιστικών Σπουδών), όπως: Εφαρ¬ 
μοσμένα Μαθηματικά, Στατιστική, Φυσική, Γενική και 
Ανόργανη Χημεία, Οργανική Χημεία, Ασφάλεια Εργασίας 
και Προστασία Περιβάλλοντος, Νομοθεσία, Κανονισμοί 
και Οδηγίες ΕΕ, Γεωργική Οικονομία και Αγροτική Πο¬ 
λιτική, Ασφάλεια. 

- Ειδικής Υποδομής, όπως: Γ ενική Μικροβιολογία, Ανα¬ 
τομία και Μορφολογία Φυτών, Γ ενική Δενδροκομία, Γ ε¬ 
νική Γ εωργία, Φυσιολογία Φυτών, Γ εωργική Οικονομία 
και Αγροτική Πολιτική. 

- Ειδικότητας, όπως: Μετασυλλεκτική Φυσιολογία, 
Μικροβιολογία Τροφίμων, Μετασυλλεκτικοί χειρισμοί 
σπόρων σποράς Μετασυλλεκτικές ασθένειες-Ζωικοί 
εχθροί αποθηκών. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Ασκηση στο 
επάγγελμα. 


Η εκπόνηση της Πτυχιακής Εργασίας εξασφαλίζει 
την εμβάθυνση, του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τ μήματος. 

2. Τμήμα Διοίκησης Μονάδων Υγείας και Πρόνοιας 

Το περιεχόμενο σπουδών του Τμήματος καλύπτει το 

γνωστικό αντικείμενο των Επιστημών Διοίκησης και 
Οικονομίας με εξειδίκευση στις υγειονομικές και κοι¬ 
νωνικές υπηρεσίες. 

Το Τμήμα έχει ως αποστολή να προάγει την ανά¬ 
πτυξη και τη μετάδοση των γνώσεων στην Επιστήμη 
της Διοίκησης - Διαχείρισης των υπηρεσιών υγείας 
και πρόνοιας με τη διδασκαλία και την εφαρμοσμένη 
έρευνα και να παρέχει στους φοιτητές τα απαραίτητα 
εφόδια που εξασφαλίζουν την άρτια κατάρτιση τους 
για την επιστημονική και επαγγελματική τους σταδι¬ 
οδρομία και εξέλιξη. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις, ικανότητες και δεξιότητες 
ώστε να είναι ικανοί να δραστηριοποιούνται ως στελέχη 
διοίκησης - διαχείρισης υπηρεσιών υγείας - πρόνοιας 
και κοινωνικών ασφαλίσεων. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε χώρους παραγωγής. 

Στο πρόγραμμα σπουδών του Τμήματος συμπερι- 
λαμβάνονται μαθήματα Γενικής Υποδομής και Δ.Ο.Ν.Α 
(Διοίκησης-Οικονομίας-Νομοθεσίας-Ανθρωπιστικών 
Σπουδών), Ειδικής Υποδομής, καθώς και Μαθήματα 
Ειδικότητας που προέρχονται από τις επιστημονικές 
περιοχές της Διοικητικής Επιστήμης, της Οικονομικής 
Επιστήμης, της Πολιτικής Επιστήμης, της Λογιστικής, 
της Πληροφορικής, της Στατιστικής και του Σχεδιασμού 
Πολιτικών στην Υγεία και την Κοινωνική Φροντίδα. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Άσκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τ μήματος. 

3. Τμήμα Τοπικής Αυτοδιοίκησης 

Το περιεχόμενο σπουδών του Τμήματος καλύπτει το 
γνωστικό αντικείμενο εφαρμογής της Διοικητικής-Οικο- 
νομικής Επιστήμης και της Επιστήμης της Περιφερεια¬ 
κής και Τοπικής Ανάπτυξης και Πολιτικής στο πεδίο της 
Τοπικής Αυτοδιοίκησης μέσα στον ενοποιημένο χώρο 
της Ευρωπαϊκής Ένωσης. 

Το Τμήμα έχει ως αποστολή να προάγει την ανάπτυξη 
στο τοπικό επίπεδο και την μετάδοση των γνώσεων στην 
Τεχνολογία και την Επιστήμη της Τοπικής Αυτοδιοίκησης, 
της Τοπικής Ανάπτυξης και του σχεδιασμού πολιτικών 
διαχείρισης-ανάπτυξης των τοπικών πόρων (φυσικών και 
ανθρώπινων) αλλά και της ενεργοποίησης των πόρων 
αυτών, μέσα κυρίως από την επιτόπια προσέγγιση των 
θεμάτων. 

Με την ολοκλήρωση των σπουδών τους οι Πτυχιού- 
χοι του Τμήματος έχουν αποκτήσει τις απαραίτητες και 
ολοκληρωμένες επιστημονικές και τεχνολογικές γνώσεις, 
ικανότητες, δεξιότητες και εμπειρίες, ώστε να είναι σε 
θέση να δραστηριοποιηθούν μέσα στον ευρωπαϊκό χώρο, 
επαγγελματικά ως στελέχη οργάνωσης, σχεδιασμού, διοί¬ 
κησης, ανάπτυξης και διαχείρισης της ανάπτυξης , πάνω 
στο γνωστικό πεδίο της αυτοδιοίκησης. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, σεμινάρια και επισκέψεις σε 
χώρους παραγωγής. 

Στο πρόγραμμα σπουδών του Τμήματος συμπεριλαμ- 
βάνονται μαθήματα: 

- Γενικής υποδομής και Δ.Ο.Ν.Α (Διοίκησης-Οικονομί- 
ας-Νομοθεσίας-Ανθρωπιστικών Σπουδών) που αφορούν 
θετικές - θεωρητικές επιστήμες και είναι βασικά για την 
οργάνωση και διοίκηση επιχειρήσεων, εργαστηρίων και 
υπηρεσιών σχετικών με την ειδικότητα. 

- Ειδικής υποδομής, τα οποία αποτελούν τη βάση του 
γνωστικού αντικειμένου του Τμήματος. 

- Ειδικότητας που συνιστούν τη φύση και τον προορισμό 
του Τ μήματος. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Άσκηση στο επάγγελ¬ 
μα. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα σο¬ 
βαρό επίκαιρο θέμα εφαρμοσμένης έρευνας ή σε αντι¬ 
κείμενο που έχει άμεση σχέση με την ειδικότητα των 
σπουδών. 

Η Πρακτική Άσκηση στο επάγγελμα είναι καθοδηγούμε¬ 
νη και αξιολογούμενη και πραγματοποιείται σε επιχειρή¬ 
σεις, υπηρεσίες, και άλλους συνεργαζόμενους φορείς, που 
σχετίζονται με το γνωστικό αντικείμενο του Τ μήματος. 

4. Τμήμα Τεχνολογίας Πληροφορικής και Τηλεπικοινω¬ 
νιών του Παραρτήματος Σπάρτης 

Το περιεχόμενο σπουδών του Τμήματος καλύπτει το 
γνωστικό αντικείμενο της Επιστήμης και των Εφαρμο¬ 
γών της Πληροφορικής, της Οργάνωσης και Διαχείρισης 
Δικτύων Πληροφορικών Συστημάτων και των Τηλεπικοι- 
νωνιών. 

Η επιστημονική και τεχνολογική ανάπτυξη στους τομείς 
της Πληροφορικής και των Τηλεπικοινωνιών είναι απα¬ 
ραίτητη για την κάλυψη των αναγκών που προκύπτουν 
σε όλους τους τομείς της παραγωγικής διαδικασίας. Οι 
εφαρμογές της πληροφορικής και των τηλεπικοινωνιών 
συνεχώς αναπτύσσονται και δημιουργούν καινούργιες 
ανάγκες σε επιστημονικό προσωπικό με αυξημένα προσό¬ 
ντα. Η αποστολή του Τ μήματος είναι η κάλυψη αυτών των 
αναγκών με την παροχή υψηλού επιπέδου γνώσεων στους 
σπουδαστές του, οι οποίοι θα αποτελέσουν μελλοντικά 
στελέχη εταιρειών και φορέων τόσο του δημοσίου όσο 
και του ιδιωτικού τομέα. 


Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες σύμφωνα με 
διεθνή πρότυπα επιστημονικές θεωρητικές και τεχνολο¬ 
γικές γνώσεις και δεξιότητες ώστε να μπορούν να εργα- 
σθούν σε όλους τους τομείς του γνωστικού αντικειμένου 
του Τμήματός τους, είτε ως αυτοαπασχολούμενοι, είτε 
ως υπεύθυνοι ή στελέχη σχετικών ιδιωτικών ή δημοσίων 
επιχειρήσεων, οργανισμών και υπηρεσιών. 

Για τη σωστή επιστημονική εκπαίδευση των σπου¬ 
δαστών το πρόγραμμα των μαθημάτων έχει οργανωθεί 
στους τέσσερις βασικούς κύκλους, ήτοι: 

Ο πρώτος κύκλος μαθημάτων χαρακτηρίζεται ως κύ¬ 
κλος μαθημάτων γενικής υποδομής και Δ.Ο.Ν.Α (Διοίκη- 
σης-Οικονομίας-Νομοθεσίας-Ανθρωπιστικών Σπουδών) 
και στοχεύουν να δώσουν στο σπουδαστή τα απαραίτητα 
εφόδια σε γενικότερα θέματα αλλά και στη δημιουργία 
του απαιτούμενου θεωρητικού υπόβαθρου του ώστε να 
είναι σε θέση να εμπεδώσει και να κατανοήσει σε βάθος 
τα μαθήματα ειδικής υποδομής που θα ακολουθήσουν. 

Ο δεύτερος κύκλος μαθημάτων χαρακτηρίζεται ως 
κύκλος μαθημάτων ειδικής υποδομής και στοχεύει στη 
δημιουργία του απαιτούμενου θεωρητικού υπόβαθρου 
του σπουδαστή ώστε να είναι σε θέση να εμπεδώσει και 
να κατανοήσει σε βάθος τα μαθήματα ειδικότητας που 
θα ακολουθήσουν. 

Ο τρίτος κύκλος μαθημάτων χαρακτηρίζεται ως κύκλος 
μαθημάτων ειδικότητας και στοχεύει στη δημιουργία των 
εξειδικευμένων γνώσεων που απαιτεί η αγορά εργασίας 
στον τομέα της πληροφορικής και των τηλεπικοινωνι¬ 
ών. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Άσκηση στο επάγγελ¬ 
μα. 

Η Πτυχιακή Εργασία στοχεύει να δώσει στον σπουδα¬ 
στή την ευκαιρία να εμβαθύνει σε ένα ειδικό θέμα του 
ενδιαφέροντος του. Ειδικότερα μέσα από την Πτυχιακή 
Εργασία, ο σπουδαστής πέρα από τις βαθύτερες γνώσεις 
που θα αποκτήσει στο συγκεκριμένο θέμα, θα εξασκηθεί 
σε τρόπους προσέγγισης δύσκολων προβλημάτων που 
θα συναντήσει στην αγορά εργασίας και η λύση των 
οποίων θα απαιτήσει ειδική έρευνα βιβλιογραφίας και 
ερευνητικές πρωτοβουλίες. 

Η Πρακτική Άσκηση είναι καθοδηγούμενη και αξιολο¬ 
γούμενη και στοχεύει να εξοικειώσει τον σπουδαστή με το 
περιβάλλον εργασίας όπου θα αναζητήσει επαγγελματική 
αποκατάσταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 67920/ Ε5 (3) 

Καθορισμός του Περιεχομένου Σπουδών Τμημάτων των 
Τ.Ε.Ι. Πάτρας, Ηπείρου και Μεσολογγίου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ.1 του ν. 2916/2001 (ΑΊ14) «Διάρθρωση της 

ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του άρθρ.8 παρ.5 του ν. 1404/1983 (Α'173) όπως 
συμπληρώθηκε από το άρθρ.1 παρ. 4 του ν. 2621/1998 
(Α'136). 

γ. Του άρθρ.25 παρ.1 του ν. 1404/1983 (ΑΊ73) και του 
άρθρ.5 παρ.12 του ν. 2916/2001 (ΑΊ14), σε συνδυασμό 
με τις διατάξεις του άρθρου 1 του ν. 3404/2005 (Α'260) 
«Ρύθμιση θεμάτων του Πανεπιστημιακού και Τεχνολο¬ 
γικού Τομέα της Ανώτατης Εκπαίδευσης και λοιπές 
διατάξεις». 

δ. Του άρθρ.90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β'608) απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Πληροφορικής και Μέσων Μαζικής Ενημέρωσης του 
Παραρτήματος Πύργου του Τ.Ε.Ι. Πάτρας(αριθμ. πρακτ, 
7/15-2-2006 Συμβουλίου του Τ.Ε.Ι.). 

β. Τηλεπληροφορικής και Διοίκησης του Τ.Ε.Ι. Ηπείρου 
(αριθμ. πρακτ.7/24.4.2002 Συμβουλίου του Τ.Ε.Ι.). 

γ. Τηλεπικοινωνιακών Συστημάτων και Δικτύων του 
Παραρτήματος Ναυπάκτου του Τ.Ε.Ι Μεσολογγίου 
(αριθμ. πρακτ.23/16.11.2005 Συμβουλίου του Τ.Ε.Ι). 

5. Τις γνωμοδοτήσεις του Συμβουλίου Ανώτατης 
Τεχνολογικής Εκπαίδευσης με τις από 3/16.3.2006 και 
4/20.6.2006 συνεδριάσεις του, καθορίζουμε: 

Το Περιεχόμενο Σπουδών των παρακάτω τμημάτων 
των Τ.Ε.Ι Πάτρας, Ηπείρου και Μεσολογγίου: 

1. Τμήμα Πληροφορικής και Μέσων Μαζικής Ενημέρω¬ 
σης του Παραρτήματος Πύργου του Τ.Ε.Ι. Πάτρας. 

Το περιεχόμενο σπουδών του Τμήματος καλύπτει 
το γνωστικό αντικείμενο σύγχρονες τεχνολογίες των 
Πληροφοριακών Συστημάτων στα Μέσα Μαζικής Επι¬ 
κοινωνίας. 

Σκοπός του προγράμματος σπουδών είναι η δημι¬ 
ουργία στελεχών με εξειδικευμένες γνώσεις και ικα¬ 
νότητες στην ανάπτυξη, υλοποίηση και διαχείριση των 
σύγχρονων πληροφοριακών συστημάτων, πλαισιωμένες 
με επιστημονικές γνώσεις στον τομέα της μαζικής επι¬ 
κοινωνίας. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες, ώστε να μπο¬ 
ρεί να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπου¬ 
δές περιλαμβάνουν μαθήματα θεωρητικής κατάρτισης, 
ασκήσεις πράξης, εργαστηριακές ασκήσεις, σεμινάρια, 
μελέτες περιπτώσεων (οαεθ εΐυάίθδ) επισκέψεις σε επι¬ 
χειρήσεις και οργανισμούς Μέσων Μαζικής Επικοινω¬ 
νίας. 

Το πρόγραμμα σπουδών περιλαμβάνει: 

- Μαθήματα γενικής υποδομής και Δ.Ο.Ν.Α (Διοίκη- 
σης-Οικονομίας-Νομοθεσίας-Ανθρωπιστικών Σπουδών), 


όπως: Εισαγωγή στην Πληροφορική, Μαθηματικά, 
Βασικές Εικαστικές Αρχές (Χρώμα, Σχέδιο, Φω¬ 
τογραφία), Δημόσιες Σχέσεις, Δίκτυα Η/Υ, Βάσεις 
Δεδομένων, Στοιχεία Στατιστικής, Εισαγωγή στα 
Μ.Μ.Ε, Στοιχεία Επικοινωνιολογίας, Επιχειρησιακή 
Επικοινωνία, Διαχείριση Ανθρωπίνων Πόρων, Αρχές 
Οικονομικής Επιστήμης, Αρχές Δικαίου και Μ.Μ.Ε, 
Οργάνωση Μ.Μ.Ε. 

- Μαθήματα ειδικής υποδομής, όπως: Προγραμμα¬ 
τισμός Η/Υ, Ψηφιακή Τεχνολογία (Κειμένου, Εικόνας, 
Βίντεο και Ήχου), Ψηφιακή Τεχνολογία, Γραφιστική 
Εντύπων Εκδόσεων, Σχεδιασμός Παραγωγής, Στοιχεία 
Διαφήμισης, Δημιουργία Εικόνας,Ήχου μέσω Η/Υ. 

- Μαθήματα ειδικότητας, όπως: Δημοσιογραφία, Δη¬ 
μιουργικός Σχεδιασμός Μακέττας, Ηλεκτρονική Δημο¬ 
σιογραφίας, Γραφιστική Πληροφορίας σε 3 Διαστάσεις, 
Δημιουργικός Σχεδιασμός ΜυΙΐίπηθάΙα. 

Το τελευταίο εξάμηνο διατίθεται για την εκπόνηση 
της Πτυχιακής Εργασίας και Πρακτικής Ασκησης. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε θέματα 
εφαρμοσμένης έρευνας που σχετίζονται με την ειδικό¬ 
τητα των σπουδών. 

Η Πρακτική Ασκηση πραγματοποιείται σε επιχειρή¬ 
σεις και οργανισμούς Μέσων Μαζικής Επικοινωνίας, 
Εκδοτικούς Οργανισμούς, Επιχειρήσεις Δημιουργικού 
Σχεδιασμού, όπου γίνεται πρακτική εφαρμογή των γνώ¬ 
σεων που αποκτήθηκαν κατά τα προηγούμενα εξάμηνα 
σπουδών. 

2. Τμήμα Τηλεπληροφορικής και Διοίκησης του Τ.Ε.Ι. 
Ηπείρου 

Το περιεχόμενο σπουδών του Τμήματος καλύπτει, βα¬ 
σικά, τα γνωστικά αντικείμενα της Πληροφορικής των 
Τηλεπικοινωνιών και της Διοίκησης με εξειδίκευση τις 
εφαρμογές στη Διοίκηση των Πληροφοριακών Συστη¬ 
μάτων Διοίκησης, Δικτύων Η/Υ και Τηλεματικής. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και 
την επιστήμη που περιλαμβάνει το παραπάνω γνωστικό 
αντικείμενο, με την διδασκαλία και την εφαρμοσμένη 
έρευνα και να παρέχει στους σπουδαστές τα απαραίτη¬ 
τα εφόδια που εξασφαλίζουν την άρτια εκπαίδευση και 
κατάρτισή τους και την επιστημονική και επαγγελματική 
τους σταδιοδρομία και εξέλιξη. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήμα¬ 
τος είτε ως στέλεχος επιχειρήσεων, οργανισμών και 
υπηρεσιών του ιδιωτικού και δημόσιου τομέα, είτε ως 
αυτοαπασχολούμενος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
και φροντιστηριακές ασκήσεις, σεμινάρια, εκπαιδευτικές 
επισκέψεις καθώς και εκπόνηση ατομικών ή ομαδικών 
εργασιών. 

Το τελευταίο εξάμηνο περιλαμβάνει την επιβλεπόμενη 
Πρακτική Άσκηση στο επάγγελμα και την εκπόνηση 
της Πτυχιακής Εργασίας με την οποία εξασφαλίζεται 
η εμβάθυνση του τελειόφοιτου του Τμήματος σε θέ¬ 
ματα εφαρμοσμένης έρευνας που σχετίζονται με την 
ειδικότητα των σπουδών. 

3. Τμήμα Τηλεπικοινωνιακών Συστημάτων και Δικτύων 
του Παραρτήματος Ναύπακτού του Τ.Ε.Ι Μεσολογγίου 

Το γνωστικό αντικείμενο του Τμήματος καλύπτει τη 
μελέτη, σχεδίαση, ανάλυση, κατασκευή, επίβλεψη και συ¬ 
ντήρηση πάσης (ρύσεως δικτυακών, τηλεπικοινωνιακών 
και υπολογιστικών συστημάτων, των εγκαταστάσεων 
και των εφαρμογών τους. 

Το Τμήμα έχει ως αποστολή την προαγωγή της Επι¬ 
στήμης της Πληροφορικής, των Τηλεπικοινωνιών και 
των Δικτυακών Τεχνολογιών και Εφαρμογών μέσα από 
την διδασκαλία την έρευνα και την προετοιμασία πτυ- 
χιούχων με όλα τα απαραίτητα εφόδια που θα τους 
επιτρέπουν να υποστηρίζουν με επιτυχία τον σχεδίασμά 
και την υλοποίηση αντίστοιχων έργων. 

Με την ολοκλήρωση των σπουδών του ο πτυχιούχος 
του Τμήματος με βάση τις εξειδικευμένες επιστημονικές 
και τεχνικές τους γνώσεις, μπορεί να δραστηριοποιηθεί 
επαγγελματικά στον ιδιωτικό και δημόσιο τομέα, είτε 
αυτοαπασχολούμενος είτε σε συνεργασία με άλλους 
επιστήμονες, στους τομείς της Επιστήμης και των Εφαρ¬ 
μογών Πληροφορικής, της Οργάνωσης και Διαχείρισης 
Τηλεπικοινωνιακών Συστημάτων και Δικτύων Πληροφο¬ 
ριακών Συστημάτων. 

Κατά τη διάρκεια των πρώτων εξαμήνων, οι σπουδές 
περιλαμβάνουν θεωρητική και εργαστηριακή διδασκα¬ 
λία καθώς και ασκήσεις πράξης (όπως επισκέψεις σε 
χώρους εργασίας, παρακολούθηση σεμιναρίων, εκπόνη¬ 
ση εργασιών, παρουσίαση μελετών), για την απόκτηση 
γνώσεων και τεχνολογικών δεξιοτήτων στο παραπάνω 
γνωστικό αντικείμενο. 

Το πρόγραμμα σπουδών περιλαμβάνει μαθήματα: 

- Γενικής υποδομής και Δ.Ο.Ν.Α (Διοίκησης-Οικονο- 
μίας-Νομοθεσίας-Ανθρωπιστικών Σπουδών), όπως τα 
Μαθηματικά, τα Λειτουργικά Συστήματα, ο Προγραμ¬ 
ματισμός Υπολογιστών, η Εισαγωγή στις Τηλεπικοινω¬ 
νίες και την Ηλεκτρονική, τα Δίκτυα Υπολογιστών, η 
Κοινωνία της Πληροφορίας, η Νέα Οικονομία, οι Αρχές 
δικαίου και η Νομοθεσία Τηλεπικοινωνιών. 

- Ειδικής υποδομής, τα οποία καλύπτουν μεταξύ των 
άλλων την υποδομή σε ειδικές γνώσεις, που θα πρέ¬ 
πει να έχουν οι σπουδαστές στα γνωστικά αντικείμενα 
όπως ειδικά κεφάλαια Τηλεπικοινωνιακά Συστήματα, 
Δίκτυα, Γλώσσες Ανάλυσης και Σχεδιασμού τηλεπικοι¬ 
νωνιακών συστημάτων και εφαρμογών. 

- Ειδικότητας, στα οποία περιλαμβάνονται εξειδι- 
κευμένα γνωστικά αντικείμενα που διαμορφώνουν το 
χαρακτήρα του Τμήματος και σχετίζονται με τις τεχνο¬ 
λογικές εφαρμογές όπως Δίκτυα Κινητών Επικοινωνιών, 
Οπτικά Δίκτυα Επικοινωνιών, Προγραμματισμός, Διαδι¬ 
κτύου, Κατανεμημένος Προγραμματισμός, Ενσωματωμέ¬ 
να τηλεπικοινωνιακά συστήματα υλικού/λογισμικού. 

Το τελευταίο εξάμηνο σπουδών περιλαμβάνει την 
Πτυχιακή Εργασία και την Πρακτική Άσκηση. 

Η Πτυχιακή Εργασία έχει σκοπό να αποκτήσει ο σπου¬ 
δαστής την εμπειρία μελέτης σε βάθος ενός θέματος 
ειδικότητας και να αναδειχθεί από αυτό η προσωπικό¬ 
τητα του. Η Πτυχιακή Εργασία αποσκοπεί στην από¬ 
κτηση εμπειρίας στην οργάνωση μιας μελέτης, στην 
αναζήτηση και χρήση της βιβλιογραφίας, στην σύνθεση, 
συγγραφή και παρουσίαση ενός επιστημονικού κειμέ¬ 
νου για ένα θέμα που στηρίζεται είτε σε πειραματική 
συλλογή δεδομένων, είτε σε βιβλιογραφική σύνθεση 
ερευνητικών δεδομένων. 


Η Πρακτική Άσκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 94 / Β7 (4) 

Έγκριση Προγράμματος Μεταπτυχιακών Σπουδών του 
Τμήματος Δασολογίας και Διαχείρισης Περιβάλλο¬ 
ντος και Φυσικών Πόρων του Δημοκρίτειου Πανεπι¬ 
στημίου Θράκης με τίτλο «Αειφορική Διαχείριση Πε¬ 
ριβάλλοντος και Φυσικών Πόρων». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας,.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθεσίας για 
την Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την απόφαση της Προσωρινής Γενικής Συνέλευ¬ 
σης Ειδικής Σύνθεσης του Τμήματος Δασολογίας και 
Διαχείρισης Περιβάλλοντος και Φυσικών Πόρων του 
Δημοκρίτειου Πανεπιστημίου Θράκης (συν.1/2.12.2005). 

5. Την απόφαση της Συγκλήτου του Δημοκρίτειου Πα¬ 
νεπιστημίου Θράκης (συν.607/6.12.2005). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006-2007 τη λει¬ 
τουργία Προγράμματος Μεταπτυχιακών Σπουδών του 
Τμήματος Δασολογίας και Διαχείρισης Περιβάλλοντος 
και Φυσικών Πόρων του Δημοκρίτειου Πανεπιστημίου 
Θράκης με τίτλο «Αειοφορική Διαχείριση Περιβάλλοντος 
και Φυσικών Πόρων» σύμφωνα με τα εξής: 

Αρθρο 1 

Γ ενικές διατάξεις 

Το Τμήμα Δασολογίας και Διαχείρισης Περιβάλλοντος 
και Φυσικών Πόρων του Δημοκρίτειου Πανεπιστημίου 
Θράκης οργανώνει και λειτουργεί Πρόγραμμα Μετα¬ 
πτυχιακών Σπουδών με τίτλο «Αειφορική Διαχείριση 
Περιβάλλοντος και Φυσικών Πόρων» από το ακαδημαϊκό 

έτος 2006-2007 σύμφωνα με τις διατάξεις της απόφα¬ 
σης αυτής και τις διατάξεις των άρθρων 10 έως 12 του 
ν. 2083/1992. 

Αρθρο 2 

Σκοπός - Αντικείμενο 

Το Πρόγραμμα Μεταπτυχιακών Σπουδών του Τμήμα¬ 
τος Δασολογίας και Διαχείρισης Περιβάλλοντος και 
Φυσικών Πόρων «Αειφορική Διαχείριση Περιβάλλοντος 
και Φυσικών Πόρων» του Δημοκρίτειου Πανεπιστημίου 
Θράκης αποσκοπεί τόσο στην προαγωγή της παιδεί¬ 
ας των μεταπτυχιακών φοιτητών στην Δασολογική και 
Περιβαλλοντική επιστήμη, όσο και στην ανάπτυξη της 
αντίστοιχης ειδικής επιστημονικής έρευνας. Πιο αναλυ¬ 
τικά, το συγκεκριμένο Πρόγραμμα αποβλέπει στην εμβά¬ 
θυνση και τη μεγαλύτερη εξειδίκευση των μεταπτυχια¬ 
κών φοιτητών στις βασικές και επιμέρους κατευθύνσεις 
της Δασολογικής και Περιβαλλοντικής επιστήμης, στην 
προπαρασκευή τους για τη συγγραφή διδακτορικής 
διατριβής και στη συγγραφή διδακτορικής διατριβής. 

Αρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέμει: 

1. Μεταπτυχιακό Δίπλωμα Ειδίκευσης (Μ.Δ.Ε.) στην 
«ΑΕΙΦΟΡΙΚΗ ΔΙΑΧΕΙΡΙΣΗ ΠΕΡΙΒΑΛΛΟΝΤΟΣ ΚΑΙ ΦΥΣΙΚΩΝ 
ΠΟΡΩΝ» με τέσσερις κατευθύνσεις: 

α) Αειφορική Διαχείριση Ορεινών Υδρολεκανών με 
Ευφυή Συστήματα και Γεωγραφικά Συστήματα Πληρο¬ 
φοριών, 

β) Περιβαλλοντική Πολιτική και Ολοκληρωμένη Ανά¬ 
πτυξη της Υπαίθρου, 

γ) Οικολογία και Προστασία Δασικών Οικοσυστημά¬ 
των. 

δ) Χαρτογράφηση Φυσικού Περιβάλλοντος και Με¬ 
λέτες Περιβαλλοντικών Επιπτώσεων Δασοτεχνικών 
Έργων 

2. Διδακτορικό Δίπλωμα (Δ.Δ.) στη Δασολογία και τη 
Διαχείριση Περιβάλλοντος και Φυσικών Πόρων. 

Άρθρο 4 

Κατηγορίες Πτυχιούχων 

1. Στο Πρόγραμμα Μεταπτυχιακών Σπουδών, γίνονται 
δεκτοί πτυχιούχοΐ: 

α) Του Τμήματος Δασολογίας και Διαχείρισης Περι¬ 
βάλλοντος και Φυσικών Πόρων του Δημοκρίτειου Πα¬ 
νεπιστημίου Θράκης, του Τμήματος Δασολογίας και 
Φυσικού Περιβάλλοντος του Αριστοτελείου Πανεπιστη¬ 
μίου Θεσσαλονίκης ή αντίστοιχων Τμημάτων άλλων 
Ελληνικών Α.Ε.Ι. καθώς και αντίστοιχων Τμημάτων ανα¬ 
γνωρισμένων ομοταγών Ιδρυμάτων της αλλοδαπής. 

β) Τμημάτων Τ.Ε.Ι., σύμφωνα με τις προϋποθέσεις 
του άρθρου 12γ του ν. 2916/01(ΦΕΚ114Α'), και Ανώτατων 
Στρατιωτικών Εκπαιδευτικών Ιδρυμάτων συναφούς γνω¬ 
στικού αντικειμένου. 

γ) Λοιπών Τμημάτων Α.Ε.Ι. της ημεδαπής, θετικής, 
τεχνολογικής και κοινωνικο-οικονομικής κατεύθυνσης, 
εφ’ όσον έχουν παρακολουθήσει κατά τη διάρκεια των 
σπουδών τους μαθήματα με δασολογικό ή περιβαλλο¬ 
ντικό περιεχόμενο, ή αντίστοιχων τμημάτων αναγνωρι¬ 
σμένων ομοταγών Ιδρυμάτων της αλλοδαπής. 

2. Για την εκπόνηση της διδακτορικής διατριβής γί¬ 
νονται δεκτοί ως υποψήφιοι κάτοχοι Μεταπτυχιακού 


Διπλώματος Ειδίκευσης του Τμήματος Δασολογίας και 
Διαχείρισης Περιβάλλοντος και Φυσικών Πόρων του 
Δημοκρίτειου Πανεπιστημίου Θράκης, Μεταπτυχιακού 
Διπλώματος του Τμήματος Δασολογίας και Φυσικού 
Περιβάλλοντος του Αριστοτέλειου Πανεπιστημίου Θεσ¬ 
σαλονίκης, Μεταπτυχιακού Διπλώματος Ειδίκευσης άλ¬ 
λου Α.Ε.Ι. της ημεδαπής ή αναγνωρισμένου ομοταγούς 
Ιδρύματος της αλλοδαπής στο ίδιο ή σε συναφή γνω¬ 
στικά αντικείμένα. 

Αρθρο 5 

Χρονική Διάρκεια 

1. α) Το Μεπτυχιακό Δίπλωμα Ειδίκευσης περιλαμβάνει 
ένα κύκλο υποχρεωτικής φοίτησης διάρκειας τριών (3) 
εξαμήνων. Κατά τα δύο (2) πρώτα διδακτικά εξάμηνα 
διδάσκονται εξειδικευμένα μαθήματα, ενώ το τρίο δια¬ 
τίθεται για την εκπόνηση μεταπτυχιακής διπλωματικής 
εργασίας. 

β) Μετά τη πάροδο πέντε εξαμήνων από την έναρξη 
του πρώτου επιπέδου ο φοιτητής που δεν έχει κατα¬ 
θέσει τη διπλωματική του εργασία διαγράφεται από το 
Πρόγραμμα Μεταπτυχιακών Σπουδών. 

2. α) Το δεύτερο επίπεδο, το οποίο οδηγεί στη λήψη 
του Διδακτορικού Διπλώματος, περιλαμβάνει, έναν ακό¬ 
μη κύκλο σπουδών διάρκειας έξι (6) εξαμήνων, μετά τη 
λήψη του Μ.Δ.Ε., με την εκπόνηση διδακτορικής δια¬ 
τριβής. 

β) Μετά την πάροδο δέκα (10) εξαμήνων από την έναρ¬ 
ξη του δεύτερου επιπέδου, ο φοιτητής που δεν έχει κα¬ 
ταθέσει τη διατριβή του διαγράφεται. Κατά περίπτωση 
μπορεί να δοθεί παράταση με απόφαση της Γ.Σ.Ε.Σ. του 
Τμήματος μετά από ειδικώς αιτιολογημένη εισήγηση 
από την αρμόδια Συμβουλευτική επιτροπή. 

Αρθρο 6 

Πρόγραμμα Μαθημάτων 

Οι φοιτητές του Προγράμματος Μεταπτυχιακών Σπου¬ 
δών πρώτου επιπέδου πρέπει να παρακολουθήσουν 
κατά τη διάρκεια των σπουδών τους συνολικά οκτώ 
(8) μαθήματα. Συγκεκριμένα: α) τα έξι (6) υποχρεωτικά 
μαθήματα της κάθε κατεύθυνσης και β) δύο (2) τουλά¬ 
χιστον υποχρεωτικά μαθήματα επιλογής της κατεύθυν¬ 
σης. Προαιρετικά επίσης μπορούν να παρακολουθήσουν 
ένα (1) μάθημα από οποιαδήποτε κατεύθυνση. Τέλος 
υποχρεούνται να συγγράφουν την μεταπτυχιακή διπλω¬ 
ματική εργασία τους. 

Η Γ.Σ.Ε.Σ. έχει το δικαίωμα να επιφέρει μετατροπές 
στο πρόγραμμα των διδασκομένων μαθημάτων ανά 
εξάμηνο. 

Τα προσφερόμενα μαθήματα είναι τα ακόλουθα: 

Κατεύθυνση Α': Αειφορική Διαχείριση Ορεινών Υδρο¬ 
λεκανών με Ευφυή Συστήματα και Γ εωγραφικά Συστή¬ 
ματα Πληροφοριών 

Μαθήματα Υποχρεωτικά Α' εξαμήνου 

1. Διαφορικές εξισώσεις και Μαθηματικά Μοντέλα 

2. Υδρολογία Φυσικού Περιβάλλοντος 

3. Εφαρμογές της Γεωπληροφορικής στη Διαχείριση 
Υδατικών Πόρων 

4. Τεχνητή Ευφυΐα - Γεωπληροφορική 

Μαθήματα Υποχρεωτικά Β' εξαμήνου 

1. Στατιστικές Μέθοδοι 

2. Αειφορική Διαχείριση Ορεινών Υδρολεκανών 

Μαθήματα Επιλογής Υποχρεωτικά Β' εξαμήνου 

1. Διευθετήσεις Χείμαρρων 

2. Γεωπληροφορική και Διαχείριση Περιβαλλοντικών 
Κινδύνων 

3. Χωμάτινα - Λιθόρριπτα Φράγματα 

4. Περιβαλλοντική Υδραυλική 

5. Οικολογία Παρόχθιων Οικοσυστημάτων 
Κατεύθυνση Β': Περιβαλλοντική Πολιτική και Ολοκλη¬ 
ρωμένη Ανάπτυξη της Υπαίθρου 

Μαθήματα Υποχρεωτικά Α' εξαμήνου 

1. Περιβαλλοντική Πολιτική 

2. Οικονομία και Διαχείριση Φυσικών Πόρων 

3. Περιβαλλοντική Επικοινωνία 

4. Διδακτική της Περιβαλλοντικής Επιστήμης 

5. Εφαρμοσμένη Κοινωνική Στατιστική 

6. Δασική Βιοενέργεια 

Μαθήματα Επιλογής Υποχρεωτικά Β' εξαμήνου 

1. Τοπική και Περιφερειακή Ανάπτυξη 

2. Περιβαλλοντικό Δίκαιο 

3. Στρατηγικές Δημοσίων Σχέσεων 

4. Περιβαλλοντική Κοινωνιολογία 

5. Βιομάζα και Βιοενέργεια 

6. Ανάπτυξη και Διοίκηση Ειδικών και Εναλλακτικών 
Μορφών Τουρισμού 

Κατεύθυνση Γ': Οικολογία και Προστασία Δασικών 
Οικοσυστημάτων 

Μαθήματα Υποχρεωτικά Α' εξαμήνου 

1. Εφαρμοσμένη Οικολογία 

2. Εφαρμοσμένη Ζωολογία 

3. Πληθυσμιακή και Εξελικτική Γενετική 

4. Συστηματική Βοτανική και Εξέλιξη 

5. Οικολογική Ανατομία του Ξύλου 
Μαθήματα Υποχρεωτικά Β' εξαμήνου 

1. Στατιστική Ανάλυση Βιολογικών Δεδομένων 
Μαθήματα Επιλογής Υποχρεωτικά Β' εξαμήνου 

1. Ανάλυση Γενετικής Ποικιλότητας 

2. Διατήρηση Γενετικών Συστημάτων 

3. Χλωρίδα Προστατευόμενων Περιοχών 

4. Καλλιέργεια Δασικών Οικοσυστημάτων 

5. Χειρισμός Οικοσυστημάτων 

6. Ηθολογία ζώων 

7. Συστηματική των Εντόμων 

8. Ποιότητα και Αξιοποίηση Ξύλου 

Κατεύθυνση Δ': Χαρτογράφηση Φυσικού Περιβάλλο¬ 
ντος και Μελέτες Περιβαλλοντικών 
Επιπτώσεων Δασοτεχνικών Έργων 
Μαθήματα Υποχρεωτικά Α' εξαμήνου 

1. Τοπογραφικές αποτυπώσεις με σύγχρονα μέσα 

2. Δορυφόροι Τηλεπισκόπησης, Δορυφορικές Επικοι¬ 
νωνίες και Παγκόσμιο Σύστημα Εντοπισμού 

3. Ψηφιακή Σχεδίαση 

4. Περιβαλλοντική Μηχανική 
Μαθήματα Υποχρεωτικά Β' εξαμήνου 

1. Περιβαλλοντική Διάνοιξη 

2. Περιβαλλοντική Τηλεπισκόπηση 
Μαθήματα Επιλογής Υποχρεωτικά Β' εξαμήνου 

1. Ολοκληρωμένα Συστήματα Κτηματολογίου 

2. Αντοχή Υλικών και Δομικών Στοιχείων 

3. Διαστασιολόγηση Δασικών Κατασκευών 

4. Ψηφιακή Φωτογραμμετρία 

5. Τεχνικά'Εργα και Φυσικό Περιβάλλον 
Κατεύθυνση Α', Β', Γ' και Δ' 

Γ' Εξάμηνο 

1. Μεταπτυχιακή διπλωματική εργασία 


Άρθρο 7 

Αριθμός Εισακτέων 

Ο ετήσιος αριθμός εισακτέων ορίζεται κατ’ ανώτατο 
όριο σε 32. 

Άρθρο 8 
Προσωπικό 

Οι διδάσκοντες του Π.Μ.Σ. προέρχονται κατά κύριο 
λόγο από τα μέλη Δ.Ε.Π. του Τμήματος Δασολογίας 
και Διαχείρισης Περιβάλλοντος και Φυσικών Πόρων. 
Μαθήματα μπορούν να ανατίθενται και σε μέλη Δ.Ε.Π. 
άλλων Τμημάτων, σε ομότιμους καθηγητές, επισκέπτες 
καθηγητές, ειδικούς επιστήμονες, ερευνητές αναγνωρι¬ 
σμένων ερευνητικών ιδρυμάτων καθώς και επιστήμονες 
αναγνωρισμένου κύρους της ημεδαπής ή της αλλοδα¬ 
πής, οι οποίοι πληρούν τις προϋποθέσεις της παρ.3 του 
αρθ. 2 του ν. 2083/1992. 

Άρθρο 9 

Υλικοτεχνική Υποδομή 

Το Τμήμα διαθέτει κτιριακό συγκρότημα στην Ορεστι- 
άδα, το οποίο περιλαμβάνει δύο (2) αμφιθέατρα, τέσσε¬ 
ρις (4) αίθουσες διδασκαλίας πλήρως εξοπλισμένες με 
εποπτικά και ηλεκτρονικά μέσα, αίθουσες εργαστηρίων, 
μεταξύ αυτών αίθουσα εργαστηρίου πληροφορικής με 
δίκτυο ηλεκτρονικών υπολογιστών είκοσι πέντε (25) θέ¬ 
σεων εργασίας με προσωπικό ηλεκτρονικό υπολογιστή, 
βιβλιοθήκη του Πανεπιστημίου και αναγνωστήριο. 

Άρθρο 10 

Διάρκεια Λειτουργίας 

Το Πρόγραμμα θα λειτουργήσει έως και το ακαδη¬ 
μαϊκό έτος 2010-11. 

Άρθρο 11 

Κόστος λειτουργίας 

1. Το ετήσιο κόστος λειτουργίας του ΠΜΣ υπολογίζε¬ 
ται σε 40.000 (σαράντα χιλ.) ευρώ το οποίο αναλύεται 
ως εξής: 


α) 

Αμοιβές (εξωτ. συνεργάτες), δαπάν. με- 
τακ, διαμονής 

20.000 

β) 

Εξειδικευμένη υλικοτεχνική υποδομή - ει¬ 
δικό λογισμικό, μηχαν. 

7.500 

Υ) 

Δαπάνες για προμήθειες 

7.500 

δ) 

Αναλώσιμα 

3.500 

ε) 

Λοιπά έξοδα 

1.500 


ΣΥΝΟΛΟ 

40.000 


2. το κόστος λειτουργίας του ΠΜΣ θα καλυφθεί από 
τα δίδακτρα που θα καταβάλλονται από τους εκπαι¬ 
δευόμενους. 


Άρθρο 12 

Μεταβατικές διατάξεις 

1. Υποψήφιοι διδάκτορες που έχουν ήδη γίνει απο¬ 
δεκτοί από τη Γ.Σ.Ε.Σ. του Τμήματος πριν την έναρξη 
λειτουργίας του παρόντος Π.Μ.Σ., εντάσσονται αυτοδι¬ 
καίως στο δεύτερο επίπεδο μεταπτυχιακών σπουδών 
κατά το άρθρο 5 του παρόντος, εκτός εάν με δική τους 

αίτηση, την οποία θα υποβάλλουν εντός προθεσμίας 
τριάντα (30) ημερών από την ημέρα ειδοποίησης τους, 
ζητήσουν την ένταξη τους στο πρώτο επίπεδο, οπότε 
λογίζονται ως υπεράριθμοι. 

2/Ολα τα θέματα που τυχόν προκύπτουν και δεν προ- 
βλέπονται από την παρούσα απόφαση θα ρυθμίζονται 
από τον εσωτερικό κανονισμό λειτουργίας και από τα 
αρμόδια όργανα σύμφωνα με την ισχύουσα νομοθε¬ 
σία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα , 6 Ιουλίου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 29073/Β7 (5) 

Αντικατάσταση υπ’ αριθμ. Β1/810 (ΦΕΚ 866,τ.Β'/26.11.1993) 
υπουργικής απόφασης που αφορά στο Πρόγραμμα 
Μεταπτυχιακών Σπουδών του Τμήματος Φιλοσοφίας 
και Παιδαγωγικής (Τομέα Φιλοσοφίας) του Αριστο- 
τέλειου Πανεπιστημίου Θεσσαλονίκης - Παράταση 
λειτουργίας του ανωτέρω Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β1/810 (ΦΕΚ 866 τ.Β'/26.11.1993) υπουρ¬ 
γική απόφαση «Εγκριση Προγράμματος Μεταπτυχιακών 
Σπουδών του Τμήματος Φιλοσοφίας και Παιδαγωγικής 
του Αριστοτέλειου Πανεπιστημίου Θεσσαλονίκης» 
όπως έχει τροποποιηθεί με τις αριθμ. Β7/90 (ΦΕΚ 297 
τ.Β'/21.4.1994) και Β7/38 (ΦΕΚ 515 τ.Β'/11.4.2000) υπουρ¬ 
γικές αποφάσεις. 

5. Το απόσπασμα πρακτικών της Γ.Σ.Ε.Σ. του Τμήμα¬ 
τος Φιλοσοφίας και Παιδαγωγικής του Αριστοτέλειου 
Πανεπιστημίου Θεσσαλονίκης (συνεδρία 2.2.2006). 

6. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
8.3.2006). 

7. α) Το γεγονός ότι το ακαδημαϊκό έτος 2005-2006 
λήγει η διάρκεια λειτουργίας του Π.Μ.Σ. και 

β) την υπ’ αριθμ. 601/17.4.2006 έκθεση του Διευθυντή 
του Π.Μ.Σ., που αναφέρεται στη λειτουργία του προ¬ 
γράμματος κατά τη χρονική περίοδο 1993-2006. 


8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθιστούμε την υπ’ αριθμ. Β1/810 (ΦΕΚ 866 τ.Β'/ 
26.11.1993) υπουργική απόφαση, ως ακολούθως: 

Αρθρο 1 

Γ ενικές διατάξεις 

Το Τμήμα Φιλοσοφίας και Παιδαγωγικής του Α.Π.Θ. 
λειτουργεί αναμορφωμένο Πρόγραμμα Μεταπτυχιακών 
Σπουδών στον Τομέα Φιλοσοφίας από το ακαδημαϊκό 
έτος 2006-2007 σύμφωνα με τις διατάξεις της απόφα¬ 
σης αυτής και των άρθρων 10 έως 12 του ν. 2083/92. 

Άρθρο 2 

Αντικείμενο - σκοπός 

Το Τμήμα Φιλοσοφίας και Παιδαγωγικής καταρτίζει, 
στο πλαίσιο της αποστολής του, επιστήμονες για τις 
ανάγκες της φιλοσοφικής έρευνας και της Εκπαίδευ¬ 
σης. Ένα σημαντικό πεδίο δραστηριότητάς του είναι 
η εκπαίδευση και η επιμόρφωση των εκπαιδευτικών 
της Μέσης Εκπαίδευσης που παρέχει σε υποψήφιους 
και εν ενεργεία εκπαιδευτικούς συστηματική φιλοσοφι¬ 
κή κατάρτιση σε συνάρτηση προς το σχολείο και την 
αποστολή του. 

Το Π.Μ.Σ αποσκοπεί στην εξειδικευμένη μόρφωση των 
πτυχιούχων των Τμημάτων Φιλοσοφίας και Παιδαγω¬ 
γικής, στην εμβάθυνση δηλαδή και ειδίκευσή τους σε 
ορισμένους επιμέρους φιλοσοφικούς κλάδους του Τμή¬ 
ματος και στην προπαρασκευή τους για τη συγγραφή 
διδακτορικής διατριβής. 

Άρθρο 3 

Μεταπτυχιακοί Τίτλοι 

Το Π.Μ.Σ απονέμει: 

1. Μεταπτυχιακό Δίπλωμα Ειδίκευσης με κατευθύν¬ 
σεις: 

α) Συστηματική Φιλοσοφία και 

β) Ιστορία της Φιλοσοφίας. 

2. Διδακτορικό Δίπλωμα Φιλοσοφίας. 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί πτυχιούχοι των Τμημάτων 
Φιλοσοφίας και Παιδαγωγικής, Φιλοσοφίας, Παιδα¬ 
γωγικής και Ψυχολογίας καθώς επίσης και συναφών 
Τμημάτων των Φιλοσοφικών Σχολών. Γίνονται επίσης 
δεκτοί πτυχιούχοι άλλων Τμημάτων Πανεπιστημίων της 
ημεδαπής ή ομοταγών αναγνωρισμένων ιδρυμάτων της 
αλλοδαπής καθώς και πτυχιούχοι τμημάτων Τ.Ε.Ι. συνα¬ 
φούς γνωστικού αντικειμένου σύμφωνα με τις διατάξεις 
του ν. 2916/2001 και τις προϋποθέσεις που ορίζει η Γ ενι¬ 
κή Συνέλευση ειδικής σύνθεσης του Τμήματος. Για την 
απόκτηση του διδακτορικού διπλώματος γίνονται δεκτοί 
οι κάτοχοι του εν λόγω Μ.Δ.Ε. ή κάτοχοι Μ.Δ.Ε. συνα¬ 
φούς γνωστικού αντικειμένου άλλων Πανεπιστημίων 
της ημεδαπής ή αναγνωρισμένων ομοταγών ιδρυμάτων 
της αλλοδαπής. 

Αρθρο 5 

Χρονική Διάρκεια 

Η χρονική διάρκεια των σπουδών για την απονομή των 
κατά το άρθρο 3 τίτλων ορίζεται ως εξής: 

α) Μεταπτυχιακό Δίπλωμα Ειδίκευσης: τέσσερα ακα¬ 
δημαϊκά εξάμηνα 

β) Διδακτορικό Δίπλωμα: έξι τουλάχιστον ακαδημαϊκά 
εξάμηνα επιπλέον. 

Άρθρο 6 

Πρόγραμμα μαθημάτων 

Α. Για το Μ.Δ.Ε. 

1. Τα μαθήματα του Π.Μ.Σ. κατανέμονται ως εξής για 
τις δύο κατευθύνσεις: 

1. Συστηματική Φιλοσοφία 

- Οντολογία 

- Μεταφυσική 

- Γνωσιολογία 

- Φιλοσοφία της Επιστήμης 

- Λογική 

- Φιλοσοφία της γλώσσας 

- Ηθική 

- Πολιτική φιλοσοφία 

- Αισθητική 

- Φιλοσοφική Ανθρωπολογία 

- Ερμηνευτική 

- Φιλοσοφία της ιστορίας και του πολιτισμού 

II. Ιστορία της Φιλοσοφίας 

- Ιστορία της αρχαίας ελληνικής Φιλοσοφίας 

- Ιστορία της μεσαιωνικής 

- Φιλοσοφίας 

- Ιστορία της νεότερης και σύγχρονης Φιλοσοφίας 

2. Η Γ.Σ.Ε.Σ. αποφασίζει στην αρχή κάθε ακαδημαϊκού 
έτους για την κατανομή των μαθημάτων στα εξάμηνα. 

3. Οι φοιτητές υποχρεούνται να συμπληρώσουν 15 δι¬ 
δακτικές μονάδες παρακολουθώντας επιτυχώς συνολικά 
5 τρίωρα μεταπτυχιακά μαθήματα, τα οποία επιλέγουν 
με δήλωση τους στην αρχή κάθε εξαμήνου. Τουλάχι¬ 
στον δύο μαθήματα πρέπει να προσφέρονται από τον 
καθηγητή επόπτη τους. Τα υπόλοιπα τρία μαθήματα 
επιλέγονται ελεύθερα μεταξύ των προσφερομένων στο 
Π.Μ.Σ 

4. Μετά την επιτυχή περάτωση των τριών πρώτων 
εξαμήνων ο μεταπτυχιακός φοιτητής συγγράφει την 
μεταπτυχιακή εργασία. 

Β. Γ ια το Δ.Δ.: 

Μετά τη λήψη του Μ.Δ.Ε. οι ενδιαφερόμενοι μπορούν 
να συνεχίσουν με αίτησή τους για τη λήψη του Δ.Δ. 

Αρθρο 7 

Αριθμός εισακτέων 

Ο αριθμός εισακτέων του Μ.Π.Σ ορίζεται κατά ανώ¬ 
τατο όριο σε τριάντα (30) κατ’ έτος. 

Αρθρο 8 
Προσωπικό 

Στο Π.Μ.Σ. διδάσκουν μέλη Δ.Ε.Π. του Τομέα Φιλοσοφί¬ 
ας. Επίσης μπορεί να ανατεθεί διδακτικό έργο σε μέλη 
Δ.Ε.Π. άλλων Τμημάτων των Α.Ε.Ι. της ημεδαπής ή σε 
επισκέπτες καθηγητές της αλλοδαπής και σε επιστή¬ 
μονες αναγνωρισμένου κύρους. 

Αρθρο 9 

Υλικοτεχνική υποδομή 

Αξιοποιείται η υφιστάμενη ήδη υλικοτεχνική υποδομή 
του Τμήματος Φιλοσοφίας και Παιδαγωγικής. 


Άρθρο 10 

Διάρκεια λειτουργίας 

Το Π.Μ.Σ. του Τομέα Φιλοσοφίας με την παραπάνω 
μορφή θα λειτουργήσει έως και το ακαδημαϊκό έτος 
2011 - 2012 . 

Αρθρο 11 

Κόστος λειτουργίας 

1. Το ετήσιο κόστος λειτουργίας ανέρχεται σε 23.000 
ευρώ και αναλύεται ως εξής: 

α) για την προμήθεια εξειδικευμένης 

βιβλιογραφίας και εξειδικευμένων 

επιστημονικών περιοδικών προς 

συμπλήρωση των υφισταμένων κενών 

της βιβλιοθήκης του Τομέα 10.000 ευρώ 

β) για την προμήθεια άλλου ερευνητικού 

υλικού, αναλωσίμων 5.000 ευρώ 

γ) για την αγορά εξοπλισμού 

(Η/Υ, εποπτικό μέσο διδασκαλίας, 

πολυμηχανημάτων) 6.000 ευρώ 

δ) για την πρόσκληση ομιλητών στο 

πλαίσιο του Π.Μ.Σ. _ 2.000 ευρώ 

ΣΥΝΟΛΟ: 23.000 ευρώ 

2. Το κόστος αυτό θα καλυφθεί από τον τακτικό προ¬ 
ϋπολογισμό, από τον προϋπολογισμό των επενδύσεων 
του Αριστοτέλειου Πανεπιστημίου Θεσσαλονίκης, κα¬ 
θώς και από χορηγίες, δωρεές και επιχορηγήσεις από 
ερευνητικά προγράμματα των μελών Δ.Ε.Π. 

Άρθρο 12 

Μεταβατικές διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Κανονισμό Μεταπτυ¬ 
χιακών Σπουδών και από τα αρμόδια όργανα σύμφωνα 
με την ισχύουσα νομοθεσία. Για τους φοιτητές που 
έχουν εισαχθεί στο Μ.Δ.Ε. του ΠΜΣ πριν την έναρξη 
ισχύος του παρόντος εφαρμόζονται τα ισχύοντα κατά 
το χρόνο εισαγωγής τους, βάσει των οποίων οφείλουν 
να συμπληρώσουν 12 Δ.Μ. Οι φοιτητές αυτοί συμπλη¬ 
ρώνουν τις διδακτικές μονάδες που τους υπολείπο¬ 
νται παρακολουθώντας εξαμηνιαία μαθήματα του νέου 
προγράμματος σπουδών, τα οποία πιστώνονται και σε 
αυτούς 3 Δ.Μ. το καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 29108/Β7 (6) 

Αντικατάσταση της υπ’ αριθμ. 71335,132295/Β7 (ΦΕΚ192,τ. 
Β720.2.2003) υπουργικής απόφασης που αφορά στο 
Πρόγραμμα Μεταπτυχιακών Σπουδών του Τμήματος 
Φιλοσοφίας και Παιδαγωγικής (Τομέα Παιδαγωγικής) 
του Αριστοτέλειου Πανεπιστημίου Θεσσαλονίκης - 
Παράταση λειτουργίας του ανωτέρω Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β1/707 (ΦΕΚ 788 τ.Β'/6.10.1993) υπουρ¬ 
γική απόφαση «Εγκριση Προγράμματος Μεταπτυχιακών 
Σπουδών του Τομέα Παιδαγωγικής του Τμήματος Φι¬ 
λοσοφίας και Παιδαγωγικής του Αριστοτέλειου Πανε¬ 
πιστημίου Θεσσαλονίκης» όπως έχει τροποποιηθεί με 
τις υπ’ αριθμ. Β7/421 (ΦΕΚ 1986 τ.Β'/8.11.1999) και Β7/312 
(ΦΕΚ 954 τ.Β'/31.7.2000) υπουργικές αποφάσεις και αντι- 
κατασταθεί με την υπ’ αριθμ. 71335,132295/Β7 (ΦΕΚ 192,τ. 
Β'/20.2.2003) υπουργική απόφαση. 

5. Το απόσπασμα πρακτικών της Γ.Σ.Ε.Σ. του Τμήμα¬ 
τος Φιλοσοφίας και Παιδαγωγικής του Αριστοτέλειου 
Πανεπιστημίου Θεσσαλονίκης (συνεδρία 2.2.2006). 

6. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
8.3.2006). 

7. α) Το γεγονός ότι το ακαδημαϊκό έτος 2005-2006 
λήγει η διάρκεια λειτουργίας του Π.Μ.Σ. και 

β) την υπ’ αριθμ. 1823/11.4.2006 έκθεση του Διευθυντή 
του Π.Μ.Σ., που αναφέρεται στη λειτουργία του προ¬ 
γράμματος κατά τη χρονική περίοδο 1993-2006. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθιστούμε την υπ’ αριθμ. 71335,132295/Β7 (ΦΕΚ 
192,τ. Β'/20.2.2003) υπουργική απόφαση, ως ακολού¬ 
θως: 

Άρθρο 1 

Γ ενικές διατάξεις 

Το Τμήμα Φιλοσοφίας και Παιδαγωγικής (Τομέας Παι¬ 
δαγωγικής) του Αριστοτέλειου Πανεπιστημίου Θεσσα¬ 
λονίκης λειτουργεί αναμορφωμένο Πρόγραμμα Μετα¬ 
πτυχιακών Σπουδών από το ακαδημαϊκό έτος 2006-2007, 
σύμφωνα με τις διατάξεις της απόφασης αυτής και τις 
διατάξεις των άρθρων 10-12 του ν. 2083/1992. 

Αρθρο 2 

Αντικείμενο και σκοπός 

1. Το Τμήμα Φιλοσοφίας και Παιδαγωγικής (Τομέας 
Παιδαγωγικής) στο πλαίσιο της αποστολής του καταρ¬ 
τίζει επιστήμονες για τις ανάγκες της Παιδαγωγικής 
και της Εκπαίδευσης. Σημαντικό πεδίο δραστηριότη- 
τός του αποτελεί η εκπαίδευση και επιμόρφωση των 
εκπαιδευτικών της δευτεροβάθμιας εκπαίδευσης, που 
παρέχει σε υποψήφιους και εν ενεργεία εκπαιδευτικούς, 


σε συνάρτηση με το σχολείο και την αποστολή του. Το 
Π.Μ.Σ. αποβλέπει στην κατάρτιση επιστημόνων-ερευνη- 
τών για ερευνητικές και διδακτικές δραστηριότητες στο 
χώρο των Επιστημών της Αγωγής και για επαγγελματική 
αξιοποίησή τους σε ευρύτατα ερευνητικά και επαγγελ¬ 
ματικά πεδία, που συνδέονται με την οικογένεια και το 
σχολείο, με εξωοικογενειακές και εξωσχολικές εστίες 
κοινωνικοποίησης και με επιμορφωτικές, επαγγελματι¬ 
κές και μη, δραστηριότητες των ενηλίκων. 

2. Για τους σκοπούς αυτούς το Π.Μ.Σ. παρέχει ειδίκευ¬ 
ση στην Παιδαγωγική, η οποία καλύπτει όλο το φάσμα 
της τυπικής εκπαίδευσης (από την Πρωτοβάθμια έως 
την Τριτοβάθμια) και της μη τυπικής μετασχολικής εκ¬ 
παίδευσης (Εκπαίδευση Ενηλίκων ή Λαϊκή Επιμόρφωση). 
Το Π.Μ.Σ. Παιδαγωγικής αποβλέπει στην προετοιμασία 
στελεχών της εκπαίδευσης, ειδικών για την ανάπτυξη 
προγραμμάτων διδασκαλίας, τον σχεδίασμά εκπαιδευ¬ 
τικής πολιτικής, για διευθυντικές - διοικητικές και συμ¬ 
βουλευτικές δραστηριότητες στην εκπαίδευση και στην 
κατάρτιση στελεχών για τον τομέα της Εκπαίδευσης 
Ενηλίκων και της Δια βίου Εκπαίδευσης. 

Άρθρο 3 

Μεταπτυχιακοί τίτλοι σπουδών 

Το Π.Μ.Σ. του Τομέα Παιδαγωγικής απονέμει: 

α) Μεταπτυχιακό Δίπλωμα Ειδίκευσης στην «Παιδα¬ 
γωγική» 

β) Διδακτορικό δίπλωμα 

Άρθρο 4 

Κατηγορίες πτυχιούχων 

1. Στο Πρόγραμμα Μεταπτυχιακών Σπουδών του Τμή¬ 
ματος Φιλοσοφίας και Παιδαγωγικής (Τομέα Παιδαγω¬ 
γικής) γίνονται δεκτοί πτυχιούχοι Τμημάτων: α) Φιλο¬ 
σοφίας και Παιδαγωγικής, β) Φιλοσοφίας, Παιδαγωγικής 
και Ψυχολογίας, καθώς και συναφών Τμημάτων των 
Φιλοσοφικών Σχολών, όπως επίσης και πτυχιούχοι των 
Παιδαγωγικών Τμημάτων Δημοτικής Εκπαίδευσης και 
Νηπιαγωγών των ΑΕΙ της ημεδαπής καθώς και αναγνω¬ 
ρισμένων ομοταγών Ιδρυμάτων της αλλοδαπής. Γίνονται 
ακόμη δεκτοί πτυχιούχοι άλλων Τμημάτων και Σχολών 
Ανώτατης Εκπαίδευσης και πτυχιούχοι τμημάτων Τ.Ε.Ι. 
συναφούς γνωστικού αντικειμένου, σύμφωνα με τις δια¬ 
τάξεις του ν. 2916/2001 και τις προϋποθέσεις που ορίζει 
η Γ.Σ.Ε.Σ.. 

Αρθρο 5 

Χρονική Διάρκεια 

Η χρονική διάρκεια των σπουδών για την απονομή των 
κατά το άρθρο 3 τίτλων ορίζεται για μεν το Μεταπτυ¬ 
χιακό Δίπλωμα σε τέσσερα (4) διδακτικά εξάμηνα και 
για το Διδακτορικό Δίπλωμα επιπλέον έξι (6) εξάμηνα 
τουλάχιστον. 

Άρθρο 6 

Πρόγραμμα μαθημάτων 

1. Μεταπτυχιακό δίπλωμα ειδίκευσης 

α) Τα μαθήματα του Π.Μ.Σ. Παιδαγωγικής κατανέμο- 
νται ως εξής: 

2ΩΕ/2ΔΜ 

2ΩΕ/2ΔΜ 


2ΩΕ/2ΔΜ 


2ΩΕ 


2ΩΕ/2ΔΜ 

2ΩΕ/ 

2ΔΜ 

2ΩΕ/2ΔΜ 

2ΩΕ/ 

2ΔΜ 

2ΩΕ/2ΔΜ 

2ΩΕ/2ΔΜ 

2ΩΕ/2ΔΜ 

2ΩΕ/2ΔΜ 

2ΩΕ/2ΔΜ 


Υποχρεωτικά 

Μεθοδολογία της Παιδαγωγικής'Ερευνας 

I (ποσοτική προσέγγιση, με ασκήσεις) 

Μεθοδολογία της Παιδαγωγικής'Ερευνας 

II (ποιοτική προσέγγιση, με ασκήσεις) 

Ανάπτυξη και Αξιολόγηση Προγραμμάτων 

Σπουδών 

Παιδαγωγική Επιστήμη: κλάδοι σπουδών 
και τομείς έρευνας (διαλέξεις) 

Επιλογής 

Αλληλεπίδραση και Κοινωνικές Σχέσεις 
στην Εκπαίδευση 
Γυναικείες Σπουδές & Εκπαίδευση 

Διαπολιτισμική Εκπαίδευση 
Διδακτική Μεθοδολογία 

Διοίκηση Εκπαιδευτικών Μονάδων 
Ειδική Αγωγή 

Εκπαίδευση και Επιμόρφωση Εκπαιδευ¬ 
τικών 

Εκπαιδευτική Πολιτική 
Επαγγελματική Ανάπτυξη Εκπαιδευτι¬ 
κών 

Ιστορική Παιδαγωγική 2ΩΕ/2ΔΜ 

Κοινωνιολογία της Εκπαίδευσης 2ΩΕ/2ΔΜ 

Λογοτεχνική Εκπαίδευση 2ΩΕ/2ΔΜ 

Μεθοδολογία της Παιδαγωγικής Έρευ- 2ΩΕ/2ΔΜ 

νας & Στατιστική 

Νέες Τεχνολογίες και Εκπαίδευση 2ΩΕ/2ΔΜ 

Παιδαγωγική της Ειρήνης και Εκπαίδευ- 2ΩΕ/2ΔΜ 

ση για την Ειρήνη 

Πολιτισμικές Σπουδές 2ΩΕ/2ΔΜ 

Προδιαγραφές της Διδασκαλίας 2ΩΕ/2ΔΜ 

Συγκριτική Παιδαγωγική 2ΩΕ/2ΔΜ 

Συνεχιζόμενη Εκπαίδευση 2ΩΕ/2ΔΜ 

β) Η Γ.Σ.Ε.Σ. θα αποφασίζει για την κατανομή των 
μαθημάτων ανά εξάμηνο. 

γ) Οι φοιτητές του Π.Μ.Σ. πρέπει να παρακολουθήσουν 
τα κοινά υποχρεωτικά μαθήματα στο Α' Εξάμηνο Σπου¬ 
δών, στο Β' Εξάμηνο να επιλέξουν ένα κύριο και δύο 
δευτερεύοντα μαθήματα από τα προσφερόμενα κατά 
τον συγκεκριμένο χρόνο και κατά το Γ' Εξάμηνο, πέραν 
του επιλεγέντος κύριου μαθήματος, επιλέγουν και τα 
δύο δευτερεύοντα. Το σύνολο των Διδακτικών Μονάδων 
που πρέπει να συγκεντρώσουν ανά εξάμηνο οι μετα¬ 
πτυχιακοί φοιτητές είναι 6 Δ.Μ. Σε αυτές προστίθεται 
επιπλέον και η διπλωματική εργασία, η οποία πιστώνεται 
με 12 ΔΜ. Συνολικά, για τον διετή κύκλο σπουδών και την 
απονομή του διπλώματος απαιτούνται 30 ΔΜ. 

δ) Η παρακολούθηση των φροντιστηριακών μαθημά- 
των-σεμιναρίων χαρακτηρίζεται ως επιτυχής ή όχι από 
τον διδάσκοντα, ο οποίος βαθμολογεί την επίδοση των 
μεταπτυχιακών φοιτητών και φοιτητριών του. Ο τρόπος 
αξιολόγησης της επίδοσης των φοιτητών και φοιτητριών 
στα φροντιστηριακά μαθήματα-σεμινάρια γίνεται, κατά 
την κρίση του διδάσκοντος ή βάσει γραπτής εργασίας 
ή με γραπτές εξετάσεις. 

ε) Μετά την επιτυχή περάτωση των τριών πρώτων 
εξαμήνων ο μεταπτυχιακός φοιτητής ή η μεταπτυχιακή 
φοιτήτρια συγγράφει στο δ' εξάμηνο την μεταπτυχιακή 
εργασία στο κύριο μάθημα που επέλεξε. 


στ) Στα παραπάνω μαθήματα του ΠΜΣ εμπεριέχεται 
-και διεξάγεται παράλληλα- ερευνητική απασχόληση και 
άσκηση των φοιτητών και φοιτητριών με τη συμμετοχή 
τους στα ερευνητικά προγράμματα των Εργαστηρί¬ 
ων Πειραματικής Παιδαγωγικής και Μικροδιδασκαλίας, 
των ερευνητικών μονάδων του Τομέα («Κέντρο Έρευνας 
Σχολικών Βιβλίων και Διαπολιτισμικής Εκπαίδευσης», 
«Ιστορικό Αρχείο Νεοελληνικής Εκπαίδευσης», «Κέντρο 
Έρευνας, Τεκμηρίωσης, Πληροφόρησης και Συμβουλευτι¬ 
κής για την Εκπαίδευση και το Φύλο», «ΚέντροΈρευνας 
και Υποστήριξης Σχολείων σε θέματα Διοίκησης και 
Επιμόρφωσης») και σε άλλες ερευνητικές δραστηριό¬ 
τητες των μελών ΔΕΠ του Τομέα. 

2. Διδακτορικό Δίπλωμα 

Για την απόκτηση διδακτορικού διπλώματος προϋπο¬ 
τίθεται η επιτυχής ολοκλήρωση του παραπάνω κύκλου 
σπουδών και απαιτείται η ιδιαίτερη ενασχόληση των 
υποψηφίων με την επιστημονική περιοχή στην οποία 
εντάσσεται η ευρύτερη θεματική της υπό εκπόνηση 
διατριβής τους. Υποχρεούνται επίσης οι υποψήφιοι δι¬ 
δάκτορες να συμμετέχουν σε ΟοΙΙορυίυπι που διοργα- 
νώνει σε ετήσια βάση ο Τομέας Παιδαγωγικής, όπου 
συζητείται διεξοδικά, με τη συμμετοχή των μελών του 
διδακτικού προσωπικού του Τομέα, ο σχεδιασμός και η 
διεξαγωγή της έρευνάς τους και οι φάσεις εκπόνησης 
της επί διδακτορία διατριβής, όπως ορίζουν οι σχετικές 
διατάξεις του Νόμου 2083/92. 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ’ ανώ¬ 
τατο όριο σε 30 κατ’ έτος. 

Άρθρο 8 
Προσωπικό 

Στο Πρόγραμμα διδάσκουν τα μέλη ΔΕΠ του Τμήματος 
Φιλοσοφίας και Παιδαγωγικής. 

Άρθρο 9 

Υλικοτεχνική υποδομή 

Αξιοποιείται η υλικοτεχνική υποδομή του Τομέα Παι¬ 
δαγωγικής, των Εργαστηρίων Πειραματικής Παιδαγωγι¬ 
κής και Μικροδιδασκαλίας και των ερευνητικών μονάδων 
του Τομέα. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει έως και το ακαδημαϊκό 
έτος 2011-12. 

Άρθρο 11 

Κόστος λειτουργίας 

1. Το ετήσιο κόστος λειτουργίας ανέρχεται ετησίως 
σε 18.000 € και αναλύεται ως εξής: 
α) προμήθεια εξειδικευμένης βιβλιογραφίας 
και εξειδικευμένων επιστημονικών περιοδικών, 
προς συμπλήρωση των υφισταμένων 
κενών της Βιβλιοθήκης του Τομέα 3.000 €. 

β) αγορά τεστ και προγραμμάτων, που 
κάθε φορά είναι αναγκαία για τη διεξαγωγή 
της έρευνας από τους μεταπτυχιακούς 
φοιτητές και φοιτήτριες 3.000 € 

γ) προμήθεια άλλου ερευνητικού υλικού, 
αναλωσίμων υλικών, φωτοτυπικού υλικού κλπ. 6.000 €. 
δ) αγορά εξοπλισμού (Η/Υ, εποπτικών μέσων 

διδασκαλίας, πολύ-μηχανημάτων) _ 6.000 €. 

ΣΥΝΟΛΟ 18.000 € 

2. Πηγές χρηματοδότησης του ΠΜΣ είναι ο προϋπολο¬ 
γισμός των επενδύσεων του Αριστοτέλειου Πανεπιστη¬ 
μίου Θεσσαλονίκης, χορηγίες, δωρεές και επιχορηγή¬ 
σεις από ερευνητικά προγράμματα των μελών ΔΕΠ κ. ά. 
Ειδικά για τα ακαδημαϊκά έτη 2006-2007 και 2007-2008 
το ΠΜΣ θα επιχορηγηθεί και από τον τακτικό προϋπο¬ 
λογισμό του Α.Π.Θεσσαλονίκης. 

Άρθρο 12 

Μεταβατικές διατάξεις 

Για τους φοιτητές παλαιοτέρων ετών ισχύει το καθε¬ 
στώς των προηγούμενων Υπουργικών Αποφάσεων μέχρι 
την ολοκλήρωση των σπουδών τους. Όλα τα θέματα 
που δεν προβλέπονται στην παρούσα απόφαση θα ρυθ¬ 
μίζονται από τον Κανονισμό Μεταπτυχιακών Σπουδών 
και από τα αρμόδια όργανα σύμφωνα με την ισχύουσα 
νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 42267/Β7 (7) 

Τροποποίηση της υπ’ αριθμ. Β7/364 (ΦΕΚ 942,τ. Β'/2.9.1998) 
υπουργικής απόφασης που αφορά στο Πρόγραμμα 
Μεταπτυχιακών Σπουδών στις Επιστήμες της Αγω¬ 
γής του Παιδαγωγικού Τμήματος Δημοτικής Εκπαί¬ 
δευσης του Αριστοτέλειου Πανεπιστημίου Θεσσαλο¬ 
νίκης - Παράταση λειτουργίας του Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/364 (ΦΕΚ 942,τ. Β'/2.9.1998) υπουρ¬ 
γική απόφαση «Εγκριση Προγράμματος Μεταπτυχια¬ 
κών Σπουδών στις Επιστήμες της Αγωγής, κατεύθυνση 
Διδακτική των Φυσικών Επιστημών και Νέες Τεχνολο- 
γίες’ του Παιδαγωγικού Τμήματος Δημοτικής Εκπαί¬ 
δευσης του Αριστοτέλειου Πανεπιστημίου Θεσσαλο¬ 
νίκης όπως τροποποιήθηκε με την υπ’ αριθμ. Β7/143 
(ΦΕΚ 1507 τ.Β'/9.11.2001) και την υπ’ αριθμ. 69419/Β7 (ΦΕΚ 
1244/τ.Β'/6.9.2005) υπουργική απόφαση και τη διόρθωση 
αυτής (ΦΕΚ 1386/τ.Β'/7.10.2005). 


5. α) Το γεγονός ότι το ακαδημαϊκό έτος 2005-2006 
λήγει η λειτουργία του Π.Μ.Σ. και 

β) την από 5.4.2006 έκθεση της διευθύντριας του ΠΜΣ 
που αναφέρεται στη λειτουργία του Προγράμματος 
κατά τη χρονική περίοδο 1998-2006 και στη σκοπιμό¬ 
τητα παράτασης λειτουργίας του. 

6. Το απόσπασμα πρακτικών της Γ.Σ.Ε.Σ. του Παιδα¬ 
γωγικού Τμήματος Δημοτικής Εκπαίδευσης του Αρι- 
στοτέλειου Πανεπιστημίου Θεσσαλονίκης (συνεδρία 

13.1.2006) . 

7. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 

8.3.2006) . 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. Β7/364 (ΦΕΚ 942,τ. 
Β'/2.9.1998) υπουργική απόφαση έγκρισης του Προ¬ 
γράμματος Μεταπτυχιακών Σπουδών στις Επιστήμες 
της Αγωγής του Παιδαγωγικού Τμήματος Δημοτικής 
Εκπαίδευσης του Αριστοτέλειου Πανεπιστημίου Θεσ¬ 
σαλονίκης όπως έχει τροποποιηθεί και ισχύει, ως ακο¬ 
λούθως: 

Το άρθρο 10 αντικαθίσταται ως εξής: 

Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει έως και το ακαδημαϊκό 
έτος 2010-2011. Κατά τα ακαδημαϊκά έτη 2006 - 2007 
και 2007-2008 το Π.Μ.Σ. θα χρηματοδοτηθεί από τον 
τακτικό προϋπολογισμό του Α.Π.Θ.. Στη συνέχεια θα 
επαναπροσδιοριστούν οι πηγές χρηματοδότησης με 
απόφαση των αρμοδίων οργάνων και έγκριση του 
ΥΠ.Ε.Π.Θ. προκειμένου να εξασφαλιστεί η βιωσιμότητα 
του προγράμματος.» 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 6 Ιουλίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 31554/Β7 (8) 

Τροποποίηση της υπ’ αριθμ. Β7/386 (ΦΕΚ 1191,τ. 
Β'/27.9.2000) υπουργικής απόφασης που αφορά στην 
αντικατάσταση του Προγράμματος Μεταπτυχιακών 
Σπουδών στη Γαλλική Λογοτεχνία του Τμήματος 
Γαλλικής Γλώσσας και Φιλολογίας του Αριστοτέ- 
λειου Πανεπιστημίου Θεσσαλονίκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τ ις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά όργανα», 

που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β726.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/57 (ΦΕΚ 310, τ. Β722.4.1994) 
υπουργική απόφαση «Εγκριση Προγράμματος Μετα¬ 
πτυχιακών Σπουδών του Τμήματος Γαλλικής Γλώσ¬ 
σας και Φιλολογίας του Αριστοτέλειου Πανεπιστημίου 
Θεσσαλονίκης. 

5. Το απόσπασμα πρακτικών της Γ.Σ.Ε.Σ. του Τμήματος 
Γαλλικής Γλώσσας και Φιλολογίας του Αριστοτέλειου 
Πανεπιστημίου Θεσσαλονίκης (συνεδρία 8.12.2005). 

6. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
8.3.2006). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε από το ακαδημαϊκό έτος 2006-2007 την 
υπ’ αριθμ. Β7/386 (ΦΕΚ 1191,τ. Β727.9.2000) υπουργική 
απόφαση αντικατάστασης του Προγράμματος Μεταπτυ¬ 
χιακών Σπουδών στη Γαλλική Λογοτεχνία του Τμήματος 
Γαλλικής Γλώσσας και Φιλολογίας του Αριστοτέλειου 
Πανεπιστημίου Θεσσαλονίκης, ως ακολούθως: 

1. Το άρθρο 3 αντικαθίσταται ως εξής: 

Άρθρο 3 

Μεταπτυχιακοί Τίτλοι 
Το Π.Μ.Σ. απονέμει: 

1) Μεταπτυχιακό Δίπλωμα Ειδίκευσης (Μ.Δ.Ε.) στη Γ αλ¬ 
λική Λογοτεχνία στις κατευθύνσεις: 

α) Ιστορία της Λογοτεχνίας και του Πολιτισμού 
β) Θεωρία της Λογοτεχνίας 
γ) Θέατρο, 

δ) Συγκριτική Γραμματολογία, 
ε) Γαλλόφωνη Λογοτεχνία. 

2) Διδακτορικό δίπλωμα (Δ.Δ.) στα επιστημονικά 
αντικείμενα: α) Ιστορία της Γαλλικής Λογοτεχνίας, β) 
Γαλλικός Πολιτισμός, γ) Θεωρία της Λογοτεχνίας, δ) 
Θεωρία του Θεάτρου, ε) Συγκριτική Γ ραμματολογία και 
στ) Γαλλοφωνία.» 

2. Το άρθρο 6 τροποποιείται ως εξής: 

Στην παράγραφο Α. Για το Μ.Δ.Ε. η παράγραφος «Ενό¬ 
τητες μαθημάτων» αντικαθίσταται ως εξής: 

«Ενότητες μαθημάτων: 

Α. Ιστορία της Λογοτεχνίας και του Πολιτισμού: 

ΙΛΠ 500 Θέματα Ιστοριογραφίας της Γαλλικής Λο¬ 
γοτεχνίας 

ΙΛΠ 501 Θέματα του Μεσαίωνα 
ΙΛΠ 502 θέματα του 16ου αιώνα 
ΙΛΠ 503 Θέματα του 17ου αιώνα 
ΙΛΠ 504 Θέματα του 18ου αιώνα 
ΙΛΠ 505 Θέματα του 19ου αιώνα 
ΙΛΠ 506 Θέματα του 20ου αιώνα 
ΙΛΠ 507 Το Νέο Μυθιστόρημα 
ΙΛΠ 508 Γαλλικός Πολιτισμός 
ΙΛΠ 509 Περιθωριακή Λογοτεχνία 
ΙΛΠ 510 Περιηγητική Λογοτεχνία 
Β. Θεωρία της Λογοτεχνίας: 

ΘΛΘ 519 Ζητήματα Αισθητικής του Μυθιστορήματος 


ΘΛΘ 520 Θεωρία της Λογοτεχνίας: Διακειμενικότητα 
και Φαντασιακό 

ΘΛΘ 521 Κοινωνική Γνώση και Λογοτεχνία 
ΘΛΘ 522 Πολιτισμική Ιδεολογία και Λογοτεχνία 
ΘΛΘ 523 Ποίηση και Ποιητική του 20ου αιώνα 
ΘΛΘ 524 Θεωρία του Μυθιστορήματος 
Γ. Θέατρο 

ΘΛΘ 525 Θεατρολογία 
ΘΛΘ 526 Θεωρία του Θεάτρου 
ΘΛΘ 527 Θέατρο και θεωρία του 20ου αιώνα 
ΘΛΘ 528 Ιστορία του Θεάτρου 
ΘΛΘ 529 Θεατρική Γραφή: Θεωρία και Πράξη 
Δ. Συγκριτική Γ ραμματολογία 
ΣΓΓ 540 Ζητήματα Λογοτεχνικών Ειδών και Ρευμά¬ 
των 

ΣΓΓ 541 Μέθοδοι Έρευνας στη Συγκριτική Γραμμα¬ 
τολογία 

ΣΓΓ 542 Σύγκριση και Θεωρία της Λογοτεχνίας 
ΣΓΓ 543 Ιδεολογικοί Προβληματισμοί και Λογοτε¬ 
χνία 

ΣΓΓ 544 Σταθμοί της Ευρωπαϊκής Λογοτεχνίας 
ΣΓΓ 545 Συγκριτική Γ ραμματολογία και Μυθοκριτική 
Ε. Γ αλλόφωνη Λογοτεχνία 

ΣΓΓ 550 Μεθοδολογικοί Προβληματισμοί στηνΈρευνα 
των Γ αλλοφώνων Λογοτεχνικών 
ΣΓΓ 551 Ταυτότητα και Ετερότητα στη Λογοτεχνία 
ΣΓΓ 552 Μεταμορφώσεις Εξωτισμού και Κοσμοπολι¬ 
τισμού στις Γαλλόφωνες Λογοτεχνίες 
ΣΓΓ 553 Παράδοση και Μοντερνισμός στις νέες «εθνι¬ 
κές» Γ αλλόφωνες Λογοτεχνίες 
ΣΓΓ 554 Διαπολιτισμική Ανάγνωση της Γαλλόφωνης 
Λογοτεχνίας 

ΣΓΓ 555 Περιφερειακές Γ αλλόφωνες Λογοτεχνίες 
Με απόφαση της ΓΣΕΣ ορίζεται στην αρχή κάθε 
ακαδημαϊκού έτους η κατανομή των μαθημάτων στα 
εξάμηνα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 224324 (9) 

Τροποποίηση Συγκρότησης Τεχνικής Ομάδας Διοίκησης 
Έργου για την παρακολούθηση του Σχεδίου Δράσης 
που αφορά τη θέσπιση του νέου θεσμικού πλαισίου 
για την εφαρμογή των πολιτικών ενίσχυσης της γυ¬ 
ναικείας απασχολησιμότητας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α/22.4.2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2. Τις διατάξεις του ν. 2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις» (ΦΕΚ 251 Α/14.11.2000), όπως 
τροποποιήθηκε με το άρθρο 37 του ν. 2937/2001 (ΦΕΚ 
169/Α/26.7.2001), το άρθρο 17 του ν. 3193/2003 (ΦΕΚ 266/ 
Α/20.11.2003) και το άρθρο 15 παρ. 2 του ν. 3260/2004 
(ΦΕΚ 151/Α/6.8.2004). 

3. Την υπ’ αριθμ. Ε 2001 38/9.3.2001 απόφαση έγκρι¬ 
σης του Επιχειρησιακού Προγράμματος «Απασχόληση 
και Επαγγελματική Κατάρτιση», όπως τροποποιήθηκε 
με τις υπ’ αριθμ. Ο (2004) 5336/16.12.2004 και Ο (2005) 
5641/15.12.2005 αποφάσεις της Επιτροπής, καθώς και 
το Συμπλήρωμα Προγραμματισμού του Ε.Π., όπως 
εγκρίθηκε από την 5η Επιτροπή Παρακολούθησης την 
30.11.2005. 

4. Την υπ’ αριθμ. 118267/14.12.2000 κοινή υπουργική από¬ 
φαση «Σύσταση και λειτουργία της Ειδικής Υπηρεσίας 
Διαχείρισης του Ε.Π. ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ» του Υπουργείου Εργασίας και Κοινωνικών 
Ασφαλίσεων (ΦΕΚ 1595/Β/29.12.2000), όπως τροποποιή¬ 
θηκε με τις υπ’ αριθμ. 399/3.9.2001 (ΦΕΚ 1155/Β/5.9.2001), 
103466/15.5.2003 (ΦΕΚ 21.5.2003), 220219/21.1.2004 (ΦΕΚ 
39/Α/22.1.2004) και 222999/8.7.2005 (ΦΕΚ 1157/Β/19.8.2005 
όμοιες κοινές υπουργικές αποφάσεις. 

5. Τις διατάξεις του άρθρου 18 ν. 2503/1997 «Διοίκηση, 
οργάνωση, στελέχωση της Περιφέρειας, ρυθμίσεις θε¬ 
μάτων για την τοπική αυτοδιοίκηση και άλλες διατάξεις» 
(107/ΦΕΚ Α'). 

6. Τις διατάξεις του άρθρου 17 του ν. 3205/2003 (ΦΕΚ 
297/23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

7. Τις διατάξεις του άρθρου 40 του ν. 849/1978 (ΦΕΚ 
232/Α/1978) «Περί παροχής κινήτρων δια την ενϊσχυσιν 
της περιφερειακής και οικονομικής αναπτύξεως της 
χώρας», όπως τροποποιήθηκε από το άρθρο 8 του ν. 
2129/1993 (ΦΕΚ 57/Α/1993) «Αύξηση συντάξεων και άλλες 
διατάξεις». 

8. Τις διατάξεις του ν. 2690/1999 (ΦΕΚ 45/Α/9.3.1999). 

9. Τις διατάξεις του π.δ. 4/2002 «Εκτέλεση ενεργει¬ 
ών τεχνικής βοήθειας - στήριξης και διαχείρισης των 
αντίστοιχων πόρων» (ΦΕΚ 3/Α/14.1.2002) καθώς και την 
Εγκύκλιο ΑΠ.60630/ΕΥΣ/5671/16.9.2003 με θέμα «Εξειδί- 
κευση της εφαρμογής του π.δ. 4/2002 «Εκτέλεση ενερ¬ 
γειών τεχνικής βοήθειας -στήριξης- και διαχείριση των 
αντίστοιχων πόρων». 

10. Την υπ’ αριθμ. 16189/ΕΥΣΑΠ/1040/27.4.2005 απόφαση 
του Υφυπουργού Οικονομίας και Οικονομικών σχετικά 
με την έγκριση του προϋπολογισμού τεχνικής βοήθειας 
έτους 2005, όπως αυτή τροποποιήθηκε και ισχύει. 

11. Την ανάγκη θέσπισης νέου πλαισίου για την συνέ¬ 
χιση της λειτουργίας και χρηματοδότησης των δομών 
κοινωνικής φροντίδας των ΟΤΑ της χώρας που συμμε¬ 
τέχουν στα Περιφερειακά Επιχειρησιακά Προγράμματα 
του Γ ΚΠΣ, και του Επιχειρησιακού Προγράμματος «Απα¬ 
σχόληση και Επαγγελματική Κατάρτιση» ή σε αντίστοι¬ 
χα κοινωνικά προγράμματα της Ευρωπαϊκής Ένωσης, 
αρμοδιότητας του Υπουργείου Υγείας και κοινωνικής 
Αλληλεγγύης. 

12. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού. 

13. Την υπ’ αριθμ. 222490/25.4.2006 Απόφαση του 
Υπουργού Απασχόλησης και Κοινωνικής Προστασίας, 
αποφασίζουμε: 


Τροποποιούμε την υπ’ αριθμ. 222490/25.4.2006 απόφα¬ 
ση του Υπουργού Απασχόλησης και Κοινωνικής Προστα¬ 
σίας για τη «Συγκρότηση Τεχνικής Ομάδας Διοίκησης 
Έργου για την παρακολούθηση του Σχεδίου Δράσης 
που αφορά τη θέσπιση του νέου θεσμικού πλαισίου για 
την εφαρμογή των πολιτικών ενίσχυσης της γυναικείας 
απασχολησιμότητας» ως προς το Αρθρο 1 παρ. 2, ως 
εξής: 

2. Η Τεχνική Ομάδα Διοίκησης Έργου συγκροτείται 
από τους: 

α. Χρυσούλα Μπράβου, Προϊσταμένη της Ε.Υ.Σ.Ε.Κ.Τ. 
ως Πρόεδρο, με αναπληρωτή τον Γεώργιο Ζερβό, Προϊ¬ 
στάμενο της Ε.Υ.Δ. του Ε.Π. «Απασχόληση και Επαγγελ¬ 
ματική Κατάρτιση». 

β. Ουρανία Ανθοπούλου, Προϊσταμένη της Μονάδας 
Β3 του Ε.Π.Α.Ε.Κ. ως μέλος, με αναπληρώτρια την Ανα¬ 
στασία Παπαδάτου, Στέλεχος του Ε.Π.Α.Ε.Κ. 

γ. Καλλιόπη Καστάνη, Προϊσταμένη της Μονάδας Α 
της Ε.Υ.Σ.Ε.Κ.Τ. ως μέλος, με αναπληρώτρια την Σταμα- 
τίνα Καφατσάκη, Στέλεχος της Ε.Υ.Σ.Ε.Κ.Τ. 

δ. Δήμητρα Δέδε, Εμπειρογνώμονα, Επιστημονική Συ- 
νεργάτιδα του Γ ενικού Γ ραμματέα Διαχείρισης Κοινο¬ 
τικών και Άλλων Πόρων ως μέλος, με αναπληρώτρια 
την Αικατερίνη Κάλλια, εμπειρογνώμονα, Επιστημονική 
Συνεργάτιδα του Γ ενικού Γ ραμματέα Διαχείρισης Κοι¬ 
νοτικών και Άλλων Πόρων. 

ε. Ιωάννη Μπαλλαντινάκη, Εμπειρογνώμονα, υπάλληλο 
της Περιφέρειας Κρήτης, ως μέλος, με αναπληρωτή 
τον Χρήστο Καραντίνο, εμπειρογνώμονα, υπάλληλο της 
Περιφέρειας Δυτικής Μακεδονίας. 

στ. Σωτηρία Μπάνιά, εμπειρογνώμονα, Επιστημονική 
Συνεργάτιδα του Γ ενικού Γ ραμματέα Διαχείρισης Κοι¬ 
νοτικών και Άλλων Πόρων, με αναπληρωτή τον Γ εώργιο 
Σιακαντάρη, Στέλεχος της Ε.Υ.Σ.Ε.Κ.Τ. 

ζ. Ελένη Κρικέλα, Προϊσταμένη της Μονάδας Γ της 
Ε.Υ.Σ.Ε.Κ.Τ. 

η. Ελένη Κουκούλα, Προϊσταμένη της Μονάδας Β της 

Ε.Υ.Σ.Ε.Κ.Τ. 

θ. Κωνσταντίνα Νταϊλιάνη, Εκπρόσωπο της Γενικής 
Γραμματείας Ισότητας. 

ι. Γ εώργιο Δέδε, Προϊστάμενο τμήματος Νομικών Προ¬ 
σώπων και Επιχειρήσεων ΟΤΑ, του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

ια. Γεωργία Λατσούδη, υπάλληλο της Δ/νσης Οργάνω¬ 
σης και Λειτουργίας ΟΤΑ, του Υπουργείου Εσωτερικών, 
Δημόσιας Διοίκησης και Αποκέντρωσης. 

Γραμματέας της Ομάδας ορίζεται η Στέλλα Σιδερά, 
Ειδική Συνεργάτιδα του Υπουργού Απασχόλησης και 
Κοινωνικής Προστασίας. 

Κατά τα λοιπά, ισχύει η υπ’ αριθμ. 222490/25.4.2006 
Απόφαση του Υπουργού Απασχόλησης και Κοινωνικής 
Προστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-τοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίοτηοΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Σε έντυπη μορφή 

Απά το Ιηίοτποί 

Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 
















